Viešųjų erdvių sutvarkymas Virbalio miestelyje, pritaikant poilsiui ir bendruomenės poreikiams

Vilkaviškio rajono savivaldybės administracija

Siekiant mažinti gyvenamosios aplinkos kokybės netolygumus Vilkaviškio rajone, skatinti Virbalio miestelio socialinę - ekonominę plėtrą, kartu prisidedant prie gyvenimo kokybės ir aplinkos gerinimo bei miestelio patrauklumo vietos bendruomenei ir lankytojams didinimo, projekto įgyvendinimo metu planuojama atnaujinti vietos bendruomenei ir miestelio svečiams skirtas viešąsias erdves Virbalio miestelyje: atnaujinti Virbalio miestelio turgaus aikštę, esančią Gedimino g., įrengiant  prekybai tinkamą infrastruktūrą (prekybos paviljonus), viešąjį tualetą, sutvarkant aikštės infrastruktūrą (atnaujinant esančių takų dangas, įrengiant šiukšliadėžes, suoliukus), bei atnaujinti Virbalio miestelio parką, esantį Vilniaus g., įrengiant pėsčiųjų takus, apšvietimą, mažąją architektūrą (šiukšliadėžes, suoliukus, dviračių stovus), vejas, laisvalaikio praleidimui tinkamą infrastruktūrą (treniruoklius, vaikų žaidimų įrenginius, estradą). Tikimasi, kad nauja infrastruktūra sudarys sąlygas įvairioms viešosioms paslaugoms vystytis ir gyventojų užimtumui didėti, infrastruktūra taps patraukli bendruomenės veiklai, viešųjų paslaugų sektoriaus kūrimui ir plėtrai, sudarys prielaidas smulkiojo verslo kūrimuisi ir plėtrai, kas sąlygos gyventojų užimtumą.


Sveikos gyvensenos skatinimas Kaišiadorių rajono savivaldybėje

Kaišiadorių rajono savivaldybės visuomenės sveikatos biuras

Kaišiadorių gyventojų vidutinė gyvenimo trukmė lyginant su Lietuvos vidurkiu, yra trumpesnė 2,2 m. Daugiausia gyvenimo metų prarandama dėl ankstyvų mirčių dėl išorinių priežasčių, kraujotakos sistemos ligų, piktybinių navikų. Kaišiadorių r. prastai  įgyvendinamos valst. prevencinės programos. Nors pastaraisiais metais rajono gyventojų, dalyvavusiųjų vėžio prevencinėse programose, skaičius išaugo, programos įgyvendinamos vangiai. Pagrindinis projekto tikslas-padidinti savivaldybės gyventojų sveikatos raštingumo lygį ir suformuoti pozityvius sveikatos elgsenos pokyčius, sutiekti žinių apie sveikos gyvensenos įtaką sveikatai. Projekto veiklos -sveikos gyvensenos įpročių ugdymas, švietimas ir informavimas sveikos gyvensenos, fizinio aktyvumo klausimais. Bus organizuojami sveikatingumo renginiai, stovyklos, informaciniai fizinio aktyvumo renginiai, konkursai, šeimų piknikai. Projekto tikslinė grupė-Kaišiadorių r. savivaldybės gyventojai.

Kasmet per 30 dienų nuo kalendorinių metų pabaigos


Uždaroji akcinė bendrovė "Akmenės laisvoji ekonominė zona"

Projekto "Akmenės laisvosios ekonominės zonos įrengimas" tikslas - skatinti Akmenės rajono ekonominę plėtrą ir gyventojų užimtumą, pritraukiant tiesiogines užsienio investicijas sumaniosios specializacijos srityse". Siekiant padidinti Akmenės LEZ patruklumą kol kas investuotojams neišnuomotoje 35,02 ha zonoje, tikslinga  susisiekimo komunikacijų plėtra (geležinkelio atšakų įrengimas; vietinių kelių įrengimas; parkavimo aikštelės įrengimas; dviračių tako įrengimas) ir inžinerinių tinklų plėtra (melioracijos griovio kanalizavimas; melioracijos tinklų atstatymas; lietaus nuotekų ir drenažo tinklų įrengimas; teritorijos aptvėrimas;  teritorijos apšvietimo tinklo įrengimas; apsauginės signalizacijos įrengimas). Be šių objektų investuotojų statybos Akmenės LEZ teritorijoje iš esmės neįmanomos.


Komunalinių atliekų tvarkymo infrastruktūros plėtra Telšių regione

Uždaroji akcinė bendrovė "Telšių regiono atliekų tvarkymo centras"

Projekto tikslas – tobulinti Telšių regiono komunalinių atliekų tvarkymo sistemos infrastruktūrą sukuriant ir išplečiant komunalinių atliekų rūšiuojamojo surinkimo, paruošimo naudoti pakartotinai pajėgumus, informuojant visuomenę atliekų prevencijos ir tvarkymo klausimais. Projekto tikslas atitinka šalies ir regiono strateginių planavimo dokumentų nuostatas ir plėtros tikslus, taip pat atliekų tvarkymo planus. Projekto metu Mažeikių r., Plungės r., Rietavo ir Telšių rajono savivaldybėse planuojama įrengti konteinerines komunalinių atliekų surinkimo aikšteles, skirtas mišrių komunalinių, pakuotės ir pakuotės atliekų, antrinių žaliavų (stiklo, plastiko, popieriaus), tekstilės bei biologiškai skaidžių atliekų surinkimui . Individualių valdų gyventojams Plungės r. sav ketinama išdalinti biologiškai skaidžių atliekų konteinerius, o Mažeikių r. sav. kompostavimo dėžes. Telšių r. savivaldybės teritorijoje planuojama įrengti didelių gabaritų atliekų surinkimo aikšteles. Visose Telšių regiono savivaldybėse planuojama įgyvendinti visuomenės informavimo kampaniją.Įgyvendinus projektą bus pagerintas antrinių žaliavų ir didelių gabaritų atliekų surinkimo aikštelių pasiekiamumas, t.y. bus įrengtos tvarkingos, estetiškai patrauklios, žmonėms su negalia pritaikytos konteinerių aikštelės. Plungės ir Mažeikių r. sav. gyventojams bus sudarytos sąlygos rūšiuoti bei kompostuoti biologiškai skaidžias atliekas. Taip pat bus didinamas gyventojų sąmoningumas, skatinant atsakingai rūšiuoti komunalines atliekas. Planuojama, kad dėl Projekto įgyvendinimo padidės pirminio rūšiavimo būdu išrūšiuotų, atliekų susidarymo vietoje sukompostuotų atliekų kiekis. Dėl šios priežasties įvykdžius Projektą bus surenkama mažiau mišrių komunalinių atliekų ir daugiau tų atliekų, kurių pirminiam rūšiavimui, sutvarkymui jų susdarymo vietoje bus įsigyti nauji atliekų konteineriai.


Projekto vykdytojo konsultavimasis

Projektu bus siekiama tobulinti įmonės veiklą, pasinaudojant verslo konsultacijomis. Taip pat dalyvavimas projekte leis įmonei be didesnės administracinės naštos (nerengiant atskirų projektų) gauti paramą ir konsultacijas tuo metu, kai jų reikia, ir ta apimtimi, kuri yra reikalinga.


Lietuvos Respublikos sveikatos apsaugos ministerija

Projektas „Elektroninės sveikatos paslaugų ir bendradarbiavimo infrastruktūros informacinės sistemos plėtra“ (toliau - Projektas) yra skirtas įgyvendinti Elektroninės sveikatos paslaugų ir bendradarbiavimo infrastrūktors informacinės sistemos (toliau - ESPBI IS) plėtrą.Projekto tikslas – didinti ESPBI IS naudotojams sukurtų E. sveikatos sistemos priemonių naudojimo patrauklumą ir gebėjimus jomis naudotis, užtikrinant šių priemonių sklaidą, tinkamumą naudoti, integruoti E. sveikatos sistemos priemones į kasdienę specialistų veiklą.Projekto įgyvendinimo metu bus modernizuotos šios el. paslaugos:- Saugi prieiga pacientams prie asmeninės elektroninės sveikatos istorijos (toliau   ESI);- Saugi prieiga paciento ESI tvarkymui ir prie kitų e. sveikatos paslaugų sveikatos specialistams dirbantiems įstaigose, neturinčiose savo informacinių sistemų;- Saugi prieiga prie paciento ESI ir kitų e. sveikatos paslaugų sveikatos priežiūros įstaigoms, turinčioms savo informacines sistemas, per ESPBI IS duomenų mainų posistemę.Įgyvendinus Projektą bus:1. Padidintas ESPBI IS naudojimo patrauklumas modernizuojant egzistuojančius komponentus, sukuriant naujus funkcionalumus ir padidinant ESPBI IS greitaveiką;2. Modernizuota ESPBI IS, sukuriant naujus procesus, susijusius nėščiųjų, gimdyvių ir naujagimių sveikatos duomenų tvarkymu, ambulatorinių slaugos paslaugų namuose teikimu ir e. recepto posistemės funkcionalumais; 3. Padidintas sveikatos priežiūros įstaigų hospitalinės informacinės sistemos integracijos su ESPBI IS ir asmens duomenų saugos brandos lygis.

Kasmet per 30 dienų praėjus kiekvieniems metams po projekto finansavimo pabaigos


Marijampolės profesinio rengimo centro plėtra ir mokymosi sąlygų gerinimas

Projekto tikslas pagerinti besimokančių profesinį pasirengimą ir padidinti Marijampolės PRC patrauklumą ir prieinamumą visuomenei - jo įgyvendinimo metu bus remontuojamas bendrabutis ir įsigyjama moderni mokymo įranga Žemės ūkio technologijų ir Melioracijos (kelių statybos/remonto) transporto darbuotojų sektoriniams praktinio mokymo centrams.


Verslo priežiūros sistemos tobulinimas

Lietuvos Respublikos ekonomikos ir inovacijų ministerija

Nuo 2009 m. šalyje vykdoma verslo priežiūros institucijų pertvarka, kurios tikslas – optimizuoti institucijų atliekamas priežiūros funkcijas, t.y. užtikrinti, kad priežiūros funkcijos valstybėje būtų atliekamos efektyviai, koordinuotai, mažiausiomis sąnaudomis, kuo mažiau trikdant prižiūrimų subjektų veiklą. Pertvarkos šūkis – „inspektorius – ne baudėjas, o konsultantas!“.Lietuva įtvirtino daugelio pažangių verslo priežiūros priemonių taikymą teisės aktuose, tačiau šiuo metu yra itin svarbu užtikrinti nuolatinį jų taikymą, kad ,,popierinės“ nuostatos taptų kasdienine praktika. Projekto tikslas – didinti verslo priežiūros sistemos efektyvumą, užtikrinant pažangių ūkio subjektų priežiūros priemonių diegimą ir taikymą priežiūros institucijose bei jų darbuotojų įgūdžių tobulinimą priežiūros srityje. Siekiant šio tikslo, įgyvendinamas 2014-2020 metų ES struktūrinių fondų investicijų programos 10 prioriteto ,,Visuomenės poreikius atitinkantis ir viešasis valdymas“ 4 uždavinys „Pagerinti verslo reguliavimo aplinką“  ir jo priemonės  Nr. 10.1.4-ESFA-V-921 ,,Geresnio reglamentavimo diegimas ir verslo priežiūros sistemos tobulinimas“ tikslas pagerinti verslo aplinką, diegiant geresnio reglamentavimo priemones ir tobulinant verslo priežiūros sistemą.Projekto metu kvalifikuotas ekspertas vykdys konsultavimą pažangių priežiūros priemonių diegimo ir priežiūros institucijų klausimais. Naudojantis išorės tiekėjų paslaugomis bus parengtos priežiūros institucijų veiklos vertinimo kriterijų sudarymo ir taikymo rekomendacijos.  ,,Slapto kliento“ tyrimas leis identifikuoti ūkio subjektų konsultavimo trūkumus. Bus organizuojami plataus masto priežiūros institucijų specialistų mokymai, kurių dalyviams padalintas specializuotas leidinys ,,Verslo priežiūros vadovas“. Periodiškai atliekamos ūkio subjektų apklausos padės laiku identifikuoti aktualiausias verslo priežiūros problemas.


Gyventojų skatinimas išmaniai naudotis internetu atnaujintoje viešosios interneto prieigos infrastruktūroje

Lietuvos nacionalinė Martyno Mažvydo biblioteka

Šiuo metu Lietuvos viešosiose bibliotekose ir jų filialuose veikia viešos interneto prieigos taškai, kuriuose bibliotekų lankytojams yra teikiama viešos interneto prieigos bibliotekose paslauga. Ši paslauga gyventojams suteikia galimybę ne tik nemokamai pasinaudoti internetu, bet ir lavinti savo naudojimosi technologijos gebėjimus, mokytis naujų disciplinų, lavinti turimus įgūdžius ar gilinti turimus žinias. Visos šios veiklos prisideda prie Lietuvos Respublikos gyventojų socialinės ir skaitmeninės atskirties mažinimo, padeda jiems geriau integruotis į darbo rinką, užtikrina galimybes mokytis visą gyvenimą ir kitaip prisideda prie jų gerovės. Siekiant, kad nauda gyventojams būtų dar didesnė, nuspręsta, kad šios paslaugos kokybė turi būti gerinama.Projekto tikslas – plėtoti ir atnaujinti viešos prieigos kompiuterių ir interneto infrastruktūrą viešosiose bibliotekose, sudarant sąlygas gyventojams dalyvauti skaitmeninių kompetencijų ugdymo ir vietos skaitmeninio turinio kūrimo bei kitose skaitmeninės informacijos iniciatyvose. Siekiant Projekto tikslo, išskirti šie Projekto uždaviniai:• Atnaujinti viešos interneto prieigos bibliotekose infrastruktūrą;• Modernizuoti VRSS (vartotojų statistikos ir registracijos VIPT programinė įranga).


Pažeistų Kupiškio rajono savivaldybės kraštovaizdžio teritorijų tvarkymas

Kupiškio rajono savivaldybės administracija

Po Lietuvos nepriklausomybės paskelbimo keičiantis politinei ir ekonominei santvarkai pasikeitė visuomenės požiūris į  nuosavybės formas, ekonominius santykius, ūkininkavimą. Šalyje liko tūkstančiai nenaudojamų, neprižiūrimų statinių. Nemažai šių statinių yra ir Kupiškio rajone. Griūnantys statiniai tapo vizualios taršos objektais, dominuojančiais kaimo kraštovaizdyje, dalis jų kelia grėsmę žmonių saugumui, mažina aplinkos kokybę. Projekto tikslas – pagerinti kraštovaizdžio vizualinį estetinį potencialą Kupiškio rajone. Projekto veikla – bešeimininkių apleistų pastatų likvidavimas Kupiškio rajone.Projekto metu bus likviduojama 15 bešeimininkiais teismo sprendimu pripažintų pastatų. Tai buvusios fermos, sandėliai ir kiti žemės ūkiui būdingi pastatai. Projekto siekiami rezultatai – likviduoti 15 bešeimininkių pastatų. Bendra sutvarkyta teritorija – 1,41 ha.


"Įgyk paklausią profesiją"

Lietuvos darbo birža prie Socialinės apsaugos ir darbo ministerijos

Projektas “Įgyk paklausią profesiją“ bus įgyvendinimas kartu su 10 partnerių - teritorinių darbo biržų. Projekto metu bus įgyvendinama bedarbių, išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, kvalifikacijos įgijimo ir kompetencijų tobulinimo veikla, kuri sieks šio fizinio rodiklio: 1. Registruoti teritorinėse darbo biržose bedarbiai, išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, įtraukti į profesinį mokymą. Numatoma, kad 2.280 registruotų teritorinėse darbo biržose bedarbių,  išskyrus nekvalifikuotus, ilgalaikius ir ilgą laiką nedirbusius, vyresnius nei 54 metų bedarbius, bus įtraukti į profesinį mokymą. Projektas “Įgyk paklausią profesiją“ sieks šio produkto rodiklio:1. Bedarbiai, įskaitant ilgalaikius bedarbius, dalyvavę ESF veiklose – 2.280.Projektas “Įgyk paklausią profesiją“ sieks šių rezultatų rodiklių:1.Dalyviai, kurie baigę dalyvauti ESF veiklose įgijo kvalifikaciją,- 75 procentai arba 1.710.2.Dalyviai, kurie baigę dalyvauti ESF veiklose pradėjo dirbti, įskaitant savarankišką darbą, - 40 procentų arba 912. Bedarbiai profesinio mokymo metu galės įgyti ar (ir) patobulinti turimas profesines kvalifikacijas ir kompetencijas, jeigu tai reikalinga įsidarbinti laisvose darbo vietose ar pradėti dirbti savarankiškai. Lietuvos darbo biržos parengtas projektas „Įgyk paklausią profesiją“ prisidės prie darbo rinkos paklausos ir pasiūlos suderinamumo, spartins nedirbančių asmenų įsitvirtinimą darbo rinkoje.


Agroinovacijų mokslinių tyrimų bazės modernizavimas

Projekto tikslas – sustiprinti MTEPI potencialą Agroinovacijų ir maisto technologijų srityje Vytauto Didžiojo universitete. Tikslui pasiekti numatytas uždavinys – atnaujinti Vytauto Didžiojo universiteto MTEPI infrastruktūrą, pritaikant ją MTEPI veikloms Agroinovacijų ir maisto technologijų srityse.  Projekto metu bus vykdomos dvi veiklos: 1) 4E2p pastato rekonstrukcija; 2) laboratorinės įrangos įsigijimas. Projekto tikslinės grupės yra:1. Mokslininkai, tyrėjai vykdantys MTEPI veiklą įkurtose laboratorijose. 2. II  ir III studijų pakopos studentai. Netiesioginė tikslinė grupė - tai verslo subjektai, kuriems yra reikalingos paslaugos iš MTEPI veiklų.Rekonstruotame pastate planuojama įkurti mokslinių tyrimų laboratorijas. Patobulinta infrastruktūra leis VDU mokslininkams efektyviai įsitraukti į MTEPI prioriteto „Tvarūs agrobiologiniai ištekliai ir saugesnis maistas“ įgyvendinimą, nes įgalins tyrėjus tirti ir kurti saugesnes, natūralias maisto žaliavas, maisto sudėtines dalis ir produktus, maisto priedus, inovatyvias maisto pakuotes ir saugojimo technologijas, perspektyvias, adaptuotas maistinių ir pašarinių augalų veisles, galvijų linijų ir genotipų pradinę medžiagą su tiksliniais kokybiniais parametrais, pažangias kenksmingų organizmų kontrolės ir augalų mitybos sistemas, inovatyvias, technologinėmis, aplinkosauginėmis ir logistinėmis savybėmis pasižyminčias veiksmingas trąšas arba jų komponentus, biologinius preparatus, užtikrinančius tvarią aplinką, tiksliosios (precizinės) augalininkystės ir gyvulininkystės ūkininkavimo technologijasSukurta infrastruktūra sudarytų galimybes sukurti tobulesnius produktus, sąlygojančius pažangius laipsniškus pokyčius pramonėje, padidinančius, lyginant su rinkoje esančiais analogais, paklausių saugių produktų asortimentą, suteikiančius pasirinkimo įvairovę vartotojams tiek Lietuvoje, tiek užsienio valstybėse, o teikiamos mokslinių tyrimų paslaugos užtikrins investicijų grąžai ir konkurenciją rinkoje.

mišrus PVM, kurį galima kompensuoti iš valstybės biudžeto finansų ministro nustatyta tvarka


Pacientų, kuriems įtariama onkologinė liga, srautų valdymo optimizavimas specializuotą onkologinę pagalbą teikiančiose gydymo įstaigose

Viešosios įstaigos Klaipėdos universiteto ligoninės filialas "Klaipėdos ligoninė"

Projekto tikslas – optimizuoti onkologinių pacientų, kuriems įtariama ar jau patvirtinta onkologinė liga, srautus bei paspartinti būtinų asmens sveikatos priežiūros paslaugų suteikimą laiku. Įgyvendinant projektą bus vykdomos šios veiklos: 1) Onkologinių pacientų pirmenybinių srautų valdymo organizavimo ir įgyvendinimo modelio (paslaugų teikimo organizavimo reikalavimų) parengimas; 2) Mokymai specialistams; 3)  Bandomosios veiklos įdiegiant ir išbandant efektyvų pacientų srautų valdymo modelį įgyvendinimas.
Projekto įgyvendinimo metu bus sukurtas efektyvus pacientų srautų valdymo modelis, užtikrinantis, kad sveikatos priežiūros paslaugos, asmenims, kuriems pirmą kartą įtarta onkologinė liga, bus suteiktos laiku. Šiam tikslui bus parengtas ir į praktiką įdiegtas bandomasis pacientų srautų valdymo modelis (paslaugų teikimo organizavimo reikalavimų). Pirminių onkologinių ligonių atvejo vadybininko (toliau – OLAV) paskirtis – optimizuoti pacientų, patenkančių per „žaliąjį koridorių“ srautus, racionaliai naudoti įstaigos turimus išteklius, koordinuoti asmens sveikatos priežiūros pasualgų suteikimo procesą. Įdiegus OLAV pareigybę dėl efektyvesnio pacientų srautų valdymo bus galima iki 50% sutrumpinti laiką pacientui nuo tyrimų iki gydymo pradžios. Pacientas, po šeimos gydytojo konsultacijos ir siuntimo specialistui per „žaliąjį koridorių“ skamubčių centro pagalba pateks pirminei onkologo specialisto konsultacijai, po kurios jis nukreipiamas pas OLAV. OLAV, atsižvelgdamas į konsultacijos rezultatus, atvejo sudėtingumą, pilno ir (ar) papildomo onkologinio paciento ištyrimo eiliškumą. Turėdamas visus atsakymus iš konsultantų OLAV. Gavęs visus atsakymus iš konsultantų, OLAV pateikia paciento atvejį multidalykinės komandos aptarimui, kuri paskiria reikalingą gydymą ar paliatyviąją pagalbą.


„Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“

Projektu siekiama pagerinti ugdymo(si) kokybę mokyklose (progimnazijose ir pagrindinėse), modernizuojant fizinę ir socialinę mokyklų aplinką, t. y. kuriant mokinių ir mokytojų poreikius, šiandieninius ugdymo proceso reikalavimus atitinkančias edukacines erdves. Kadangi daugiau nei pusė visų šalies mokyklų gali būti priskiriamos tipinėms (pastatytoms pagal tuos pačius architektūrinius (techninius) projektus) mokykloms, t. y. jų erdvės ir šių erdvių problemos yra tapačios, patalpų modernizavimo problemos gali būti sprendžiamos centralizuotai, bendrai. Todėl projekto įgyvendinimo metu bus sukurta modernios edukacinės erdvės vizija – parengta projektavimo užduotis, jos pagrindu parengti projektiniai pasiūlymai ir techniniai projektai mokyklų dalies edukacinių erdvių modernizavimui. Pagal parengtus techninius projektus bus rekonstruotos/remontuotos mokyklų pasirinktos edukacinės erdvės, atliekant jose dalies patalpų rekonstrukciją/remontą ir aprūpinant jas būtina įranga bei baldais. Parengti projektiniai pasiūlymai ir techniniai projektai bus prieinami visoms to paties tipo mokykloms, t. y., esant finansavimo šaltiniui, mokyklos galės modernizuoti savo pastatus ir edukacines erdves pagal sukurtą modernios edukacinės erdvės viziją, pritaikius parengtą techninį projektą. Projekto nauda tenka ne tik modernizuotoms, bet ir visoms šalies mokykloms, statytoms pagal tipinius architektūrinius (techninius) projektus.


Neformaliojo švietimo infrastruktūros tobulinimas Kaišiadorių rajone

Kaišiadorių rajono savivaldybės administracija

Kaišiadorių rajone yra 2 neformaliojo švietimo ugdymo įstaigos, kurių pagrindinis tikslas – ugdyti vaikų meno ir sporto gebėjimus. Jose užsiėmimus lanko apie 1000 ugdytinių. Problema – nepakankama neformaliojo švietimo ugdymo paslaugų kokybė, kadangi turima menui ir sportui skirta įranga yra sena, nusidėvėjusi, trūksta naujų priemonių. Turimos infrastruktūros pajėgumai neatitinka dabartinių poreikių, o rinkoje teikiamų tokių pačių paslaugų Kaišiadorių rajone yra mažai arba jų kaina nėra visiems prieinama. Problemą planuojama spręsti pagerinant infrastruktūros pajėgumus, įsigyjant neformaliojo švietimo veikloms būtiną įrangą: muzikos instrumentus, treniruoklius, krepšinio, tinklinio aikštelių įrangos komplektus, plaukimui reikalingą įrangą. Įgyvendinus projektą bus sudarytos sąlygos teikti geresnės kokybės vaikų neformalaus švietimo paslaugas Kaišiadorių rajone. Planuojamos investicijos į 5 sporto šakas (krepšinį, plaukimą, atletinę gimnastiką, dziudo ir tinklinį) bei į 2 meno kryptis (muziką ir dailę).


Pasirengimas bendrųjų funkcijų viešajame sektoriuje konsolidavimui

Lietuvos Respublikos Vyriausybės kanceliarija

Projektu siekiama tinkamai pasirengti bendrųjų funkcijų konsolidavimui viešajame sektoriuje. Projekto įgyvendinimo metu bus pasirengta I-jam bendrųjų funkcijų konsolidavimo etapui ir nustatos sekančių konsolidavimo etapų trukmė, apimtys ir kaštai.


Žmogiškųjų išteklių stebėsenos ir prognozavimo sistemos elementų kūrimas ir atnaujinimas

Viešoji įstaiga "Stebėsenos ir prognozių agentūra"

Projektu siekiama tobulinti žmogiškųjų išteklių stebėsenos ir prognozavimo sistemą, kuriant ir atnaujinant jos elementus. Pirmaeiliai žmogiškųjų išteklių stebėsenos ir prognozavimo sistemos tobulinimo uždaviniai yra:• susieti Lietuvos profesijų klasifikatoriaus profesijų pogrupius su studijų ir mokymo programomis ir atlikti Lietuvos profesijų klasifikatoriaus profesijų pogrupių susiejimo su studijų ir mokymo programomis testavimą ir ekspertinį vertinimą;• parengti žmogiškųjų išteklių valstybės politikos įgyvendinimui, žmogiškųjų išteklių vidutinės trukmės paklausos darbo rinkoje prognozavimui, verslo subjektų konkurencingumo skatinimui, investicijų planavimui, pramonės, prekybos, paslaugų, verslo būklės ir raidos tendencijų analizei, visuomenės ir suinteresuotų grupių informavimui apie žmogiškųjų išteklių paklausą aktualius žmogiškųjų išteklių stebėsenos rodiklius ir sukurti jų aprašus;• atnaujinti žmogiškųjų išteklių paklausos darbo rinkoje informacinę duomenų bazę, naudojamą žmogiškųjų išteklių paklausos vidutinės trukmės prognozavimo įrankyje.Projekto metu sukurti ir atnaujinti žmogiškųjų išteklių stebėsenos ir prognozavimo sistemos elementai leis tęsti vidutinės trukmės prognozavimą, sudaryti galimybę vertinti kvalifikacijų ir darbo vietų sąveiką, gauti aktualius Ūkio ministerijos politikos sritims duomenis pagal nustatytus rodiklius.


Socialinio būsto fondo plėtra Utenos rajono savivaldybėje

Utenos rajono savivaldybės administracija

Projektu siekiama išplėsti galimybes aprūpinti socialiniu būstu visas Utenos rajono socialines gyventojų grupes, sumažinti ilgiausiai laukiančiųjų, turinčių teisę į socialinį būstą, sąrašą, sudaryti geresnes jų gyvenimo sąlygas. Projekto įgyvendinimo metu numatytas 20 vnt. butų pirkimas bei jų aprūpinimas būtina įranga (viryklės su orkaitėmis, 18 vnt. ir. įranga neįgaliojo poreikiams, 1 vnt.). Šiuo projektu tikimasi prisidėti prie Utenos rajono savivaldybės socialinio būsto fondo plėtros, paskatinti nepasiturinčių šeimų (asmenų) integraciją į darbo rinką, pagerinti rajono socialinę - ekonominę aplinką.


Užimtumo tarnyba prie Lietuvos Respublikos socialinės apsaugos ir darbo ministerijos

Projektas „TAPK- Tavo ateities perspektyvų kūrimas“ bus įgyvendinamas visoje šalyje, t.y. Projekto veiklos bus vykdomos visų savivaldybių teritorijose. Projektą Užimtumo tarnyba vykdys be partnerių.  Projekto metu bus įgyvendinama bedarbių, įskaitant ilgalaikius, nekvalifikuotus, neįgaliuosius kvalifikacijos įgijimo, kompetencijų tobulinimo ir integravimo į darbo rinką didinimo veikla, kuri sieks šių fizinių rodiklių:1. Numatoma, kad 18.665 bedarbių bus įtraukti į paramą mokymuisi.2. Numatoma, kad 17.547  bedarbių bus įtraukti į remiamąjį įdarbinimą.3. Numatoma, kad 2.200 bedarbių bus įtraukti į paramą judumui.4. Numatoma, kad 150.000 dalyvių, pasinaudos parama sutrumpinto darbo laiko schemoms.Projektas sieks šio produkto rodiklio:1. Bedarbiai, įskaitant ilgalaikius bedarbius, dalyvavę ESF veiklose – 33.876.2. Ilgalaikiai bedarbiai, dalyvavę ESF veiklose - 16.800.3. Dalyviai, pasinaudoję parama sutrumpinto darbo laiko schemoms – 150.000.


Kompleksinės paslaugos šeimai Biržų rajone

Biržų rajono savivaldybės administracija

Šiuo projektu siekiama sudaryti palankias sąlygas Biržų rajono savivaldybės šeimoms gauti kompleksiškai teikiamas paslaugas, užtikrinti jų prieinamumą, siekiant įgalinti šeimą spręsti krizes ir vykdyti įsipareigojimus. Projekto tikslinė grupė – šeima (tėvai, vaikai, globėjai ir kt.). Projekto 1.1. veikloje dalyvaus 1731 asmuo. Viso projekte dalyvaus 1747 asmenys.Projekto uždavinys – užtikrinti Bendruomeninių šeimos namų funkcijas (organizuoti ir koordinuoti kompleksines paslaugas Biržų rajono savivaldybės šeimoms) ir suteikti kompleksines paslaugas Biržų rajono savivaldybės šeimoms.Uždaviniui įgyvendinti planuojama veikla – kompleksinių paslaugų šeimai organizavimas, koordinavimas ir teikimas:- „Psichosocialinė pagalba“ (620 asm.): individualios psichologo konsultacijos;- „Šeimos mediacijos paslaugos" (217 asm.);- „Šeimos įgūdžių ugdymas ir sociokultūrinės paslaugos“ (532 asm.): individualios bei grupinės soc. darbuotojų konsultacijos, „Šeimų erdvė“ užsiėmimai, šeimų stovyklos, šeimos finansų planavimo mokymai;- „Vaikų priežiūra" (166 asm.);- „Pozityvios tėvystės mokymai" (800 asm.);- „Pavėžėjimo paslauga" (100 asm.), kuri bus teikiama iš netiesioginių lėšų.- „Asmeninio asistento paslaugos teikimas“ (16 asm.)


Nuo globos link galimybių: bendruomeninių paslaugų plėtra

Neįgaliųjų reikalų departamentas prie Socialinės apsaugos ir darbo ministerijos

Lietuvoje veikia 38 stacionarios globos įstaigos neįgaliesiems, kuriose gyvena 6,1 tūkst. neįgalių suaugusių asmenų, iš jų daugiau nei 51,6 proc. turi psichikos negalią, proto negalią – daugiau nei 35,4 proc. Institucijose gyvenantys neįgalieji asmenys yra atskirti nuo visuomenės, dažnai visą gyvenimą praleidžia uždarose patalpose, turi mažai arba neturi jokių kontaktų su išoriniu pasauliu. Lietuvoje vykdomos institucinės globos sistemos pertvarkos (toliau – Pertvarka) tikslas – sukurti kompleksiškai teikiamų paslaugų sistemą, kuri sudarytų galimybes, neįgaliajam ar jo šeimai (globėjams, rūpintojams) gauti individualias pagal poreikius paslaugas ir reikiamą pagalbą bendruomenėje. Teikiamas projektas skirtas II Pertvarkos etapo, kurio metu numatoma teikti naujų formų bendruomenines paslaugas tikslinėms grupėms, įgyvendinimui. Projekto metu bus vystomos naujų formų bendruomeninės paslaugos proto ir psichikos negalią turintiems darbingo amžiaus neįgaliesiems: 1) socialinių dirbtuvių paslaugos, 2) apsaugoto būsto paslaugos, 3) įdarbinimo su pagalba paslaugos, 4) pagalbos priimant sprendimus paslaugos.Projekto tikslinė grupė – suaugę asmenys su proto ir/ar psichikos negalia, socialinių paslaugų srities darbuotojai. Netiesioginiai naudos gavėjai - neįgaliųjų, turinčių proto negalią ir (ar) psichikos sutrikimų, šeimos (globėjai, rūpintojai). Planuojama suteikti įvairias bendruomenines paslaugas ne mažiau kaip 1102 asmenims (iš jų - 1000 unikalių asmenų) su proto ar psichikos negalia. Projektą numatoma įgyvendinti 36 savivaldybėse, suskirstytose į 6 regionus (Vilniaus, Kauno, Šiaulių, Marijampolės, Tauragės, Telšių). Projekto metu bus teikiamos naujų formų paslaugos proto ir psichikos negalią turintiems suaugusiesiems, siekiant didinti šių neįgaliųjų savarankiškumą, skatinti jų integraciją į darbo rinką, vietos bendruomenes ir socialinį gyvenimą. Projekto veiklos prisidės prie neįgaliųjų adaptacijos visuomenėje ir neigiamo visuomenės požiūrio į neįgaliuosius mažinimo.


Sveikam gyvenimui sakome - TAIP!

Tauragės rajono savivaldybės visuomenės sveikatos biuras

Projekto tikslas – formuoti Tauragės rajono gyventojų sveikos gyvensenos vertybines nuostatas ir didinti jų sveikatos raštingumo lygį. Bus įgyvendinamos fiziniam vaikų ir vyresnio amžiaus asmenų aktyvumui didinti skirtos priemonės (kineziterapijos, jogos, šokių užsiėmimai, šiaurietiško ėjimo treniruotės, fizinio aktyvumo užsiėmimai/renginiai). Didelis dėmesys skiriamas sveikos gyvensenos nuostatų ugdymui, sveikatos raštingumui didinti. Vaikams iki 18 m. ir veresnio amžiaus asmenims bus organizuojami informaciniai, šviečiamieji renginiai (paskaitos, seminarai, mokymai, diskusijos, konferencijos ir kt.) asmens higienos, ligų prevencijos, sveikos mitybos ir nutukimo, psichoaktyvių medžiagų vartojimo prevencijos, lytiškumo ugdymo, lyčių lygybės, psichikos sveikatos stiprinimo temomis. Sveikai gyvensenai ugdyti numatomi praktiniai pirmos pagalbos mokymai, mokymai, skirti griuvimų prevencijai, įvairūs patyriminiai, psichoterapiniai užsiėmimai. Veiklų vykdymui numatoma įsigyti mokomąsias priemones ir sveikatinimo, veiklų organizavimui skirtą kompiuterinę įrangą.


Europos socialinis tyrimas (ESS LT)

Europos socialinis tyrimas (toliau - EST) yra kas dvejus metus atliekama apklausa apie europiečių vertybes, nuostatas ir elgseną. 2001 m. pradėtame vykdyti tyrime jau dalyvavo 36 Europos šalys. Nuo 2013 m. EST veikia kaip Europos mokslinių tyrimų infrastruktūros konsorciumas (toliau - EMTIK), o 2016 m. Europos mokslinių tyrimų infrastruktūrų strategijos forumas (toliau - EMTISF) jam suteikė EMTISF Gairių statusą. Lietuva į EST įsitraukė nuo 4-osios bangos (2008 m.) ir yra tikroji EST EMTIK narė. Iki 2017 metų pabaigos Lietuvoje atliktos jau penkios tyrimo bangos. EST Lietuvoje įgyvendina Kauno technologijos universitetas. Lietuvos Respublikos švietimo ir mokslo ministerija yra nacionalinis atstovas EST EMTIK. Projekto tikslas – užtikrinti pagrindines sąlygas, būtinas tolesniam Lietuvos dalyvavimui EST EMTIK. Projekto vykdymo metu bus mokamas metinis narystės EST EMTIK mokestis už 2018-2020 metus, atnaujinamos EST EMTIK infrastruktūros Lietuvoje darbo vietos ir steigiama EST EMTIK duomenų analizės mokymų laboratorija. Projekto tikslinės grupės: socialinių ir humanitarinių mokslų studentai, mokslininkai ir kiti tyrėjai. Šiuo projektu taip pat bus prisidedama prie Europos Sąjungos Baltijos jūros regiono strategijos tikslo – didinti regiono klestėjimą – įgyvendinimo politinėje srityje „Inovacijos“. Strategijoje pažymima, kad moksliniai tyrimai Baltijos jūros regione nėra tolygiai išplėtoti ir integruoti, todėl reikia imtis veiksmų šiems netolygumams ištaisyti. Dalyvavimas EST EMTIK leis plėtoti aukštos kokybės mokslinius tyrimus, sutelkti socialinių mokslų pajėgumus tarpkultūriniams tyrimams vykdyti ir toliau stiprinti šį socialinių mokslų tinklą Baltijos jūros regione.


Užimtumo tarnybos infrastruktūros kokybės ir prieinamumo gerinimas Vilniaus mieste

Vilniaus miesto darbo ieškantiems asmenims, jaunimui iki 29 metų amžiaus bei darbdaviams paslaugas teikia Projekto vykdytojo padalinys – Vilniaus klientų aptarnavimo departamentas ir 6 Vilniaus miesto klientų aptarnavimo skyriai bei Jaunimo darbo centras. Paslaugos teikiamos keturiose skirtingose Vilniaus miesto vietose, nuomojant patalpas, kurios tik iš dalies pritaikytos didesniam klientų skaičiui, atvykstančiam vienu metu.Projektu siekiama prisidėti prie pagrindinių Projekto vykdytojo problemų (t. y. nepakankama teikiamų paslaugų kokybė; neužtikrinamas teikiamų paslaugų prieinamumas; nepatenkinamos darbuotojų darbo sąlygos; didelės sąnaudos vieno kliento aptarnavimui) sprendimo, gerinant Vilniaus klientų aptarnavimo departamento ir jo skyrių bei Jaunimo darbo centro infrastruktūros kokybę ir prieinamumą. Projekto metu numatoma pagerinti pastato, esančio adresu L. Asanavičiūtės g. 23 Vilniuje, technines ir funkcines savybes, jį rekonstruojant ir aprūpinant reikalinga įranga bei baldais.Tikimasi, kad įgyvendinus projektą padidės projekto tikslinių grupių – darbdavių, darbo ieškančių asmenų, jaunimo darbo centro lankytojų, darbuotojų – pasitenkinimas Vilniaus teritorinės darbo biržos teikiamų paslaugų kokybe ir sąlygomis.


„Darbingo neaktyvaus jaunimo verslumo ugdymas turizmo srityje“

Tarptautinė mokslininkų ir ekspertų sąjunga

Projekto metu sprendžiama Šilutės miesto darbingo neaktyvaus jaunimo (toliau - projekto dalyvių) verslumo ugdymo problema. Pagrindinė priežastis nulėmusi projekto įgyvendinimą - prastėjanti projekto dalyvių padėtis darbo rinkoje dėl teorinių ir praktinių žinių trūkumo.Projekto tikslas – mokantis ir praktiškai veikiant ugdyti darbingo amžiaus neaktyvaus jaunimo verslumą turizmo srityje.Projekto uždavinys - ugdyti darbingo amžiaus neaktyvaus jaunimo verslumą mokantis ir praktiškai veikiant.Tikslinės grupės – 08.6.1-ESFA-V-911 priemonės projektų finansavimo sąlygų apraše 22.3.1 (ekonomiškai neaktyvūs asmenys ar bedarbiai)  ir 22.3.2 (asmenys, kuriems (ar kurių šeimoms) pagal Lietuvos Respublikos piniginės socialinės paramos nepasiturintiems gyventojams įstatymą yra teikiama socialinė parama (pvz., socialinės pašalpos, būsto šildymo išlaidų, geriamojo vandens išlaidų ir karšto vandens išlaidų kompensacijos)) punktuose nurodyti asmenys.Numatomos veiklos:1 – 6 unikalūs bendrųjų įgūdžių mokymai, kurių metu projekto dalyviams bus suteikiamos praktinės ir teorinės žinios turizmo srityje;2 – bendrųjų įgūdžių mokymai kurių metu projekto dalyviams bus suteikiamos praktinės ir teorinės žinios IT srityje.


Vidaus reikalų ministerijos ES fondų investicijų vertinimas

Lietuvos Respublikos vidaus reikalų ministerija

Vertinimo tikslas 2014–2020 m. finansavimo laikotarpiu – pagerinti veiksmų programos kokybę ir įgyvendinimą, taip pat nustatyti ES struktūrinių fondų investicijų panaudojimo efektyvumą, rezultatyvumą ir poveikį. Vertinimo projektu bus siekiama tobulinti veiksmų programos kokybę ir įgyvendinimą, taip pat geriau atsiskaityti už ES struktūrinių fondų investicijų panaudojimo rezultatus. Projekto metu bus atliekami vertinimai, atitinkantys ES reglamentų reikalavimus bei nacionalinius vertinimo poreikius, ir panaudoti jų rezultatai. Siekiant didinti vertinimo rezultatų naudojimą ir rekomendacijų įgyvendinimą bus užtikrinamas vertinimo rezultatų viešinimas tikslinėms grupėms.


Liofilizuoti jogurto kąsneliai, praturtinti netradicinėmis funkcionaliomis žaliavomis

Racionalus netradicinių maisto žaliavų perdirbimo diversifikavimas ir naujų aukštos pridėtinės vertės mitybos šaltinių paieška skatina proveržį ir potencialą kurti originalius, saugius bei vartotojams patrauklius produktus, kurie būtų nauji rinkoje, o išlaidos sudarytų ženklią sektoriaus sukurtos pridėtinės vertės dalį ir paskatintų pakankamai tvarų biologinių išteklių naudojimą žemės ir maisto ūkyje. Šiandieniniai vartotojai keičiasi kaip ir jų vartojimo įpročiai. Žmonės vis daugiau dėmesio skiria sveikai gyvensenai, mitybai, aplinkosaugai, ieško sveikesnių produktų. Projekto tikslas - iš jogurto, natūralios kilmės stabilizatorių ir netradicinės regioninės žaliavos (dilgėlių lapų, šilkmedžio lapų, erškėčių vaisių, burokėlių gumbų), naudojant inovatyvią aplinkai draugišką ir saugią technologiją - sukurti naują žymiai aukštesnės kokybės produktą – liofilizuotus jogurto kąsnelius, pagerinant/patobulinant jų juslines savybes (struktūrą, skonį ir spalvą) natūralios kilmės stabilizatoriais ir praturtinant fiziologiškai vertingomis veikliosiomis medžiagomis. Pasaulyje jogurto kąsnelių pasiūla yra labai fragmentiška. Šiuo metu rinkoje pagrinde realizuojami jogurto kąsneliai, praturtinti uogomis ir vaisiais (braškėmis, avietėmis, mėlynėmis, gervuogėmis, persikais ir t. t.). Pasaulyje ir Europoje nėra pagamintų tokių produktų su dilgėlių, šilkmedžio lapų, erškėčių vaisių ir burokėlių miltais, kurie išsiskiria gausia vitaminų, mineralinių medžiagų ir biologiškai aktyvių junginių įvairove. Šio projekto vykdymo metu naudojant inovatyvią aplinkai draugišką ir saugią technologiją ir natūralios kilmės žaliavas bus sukurti žymiai tvirtesnės struktūros ir aukštesnės maistinės vertės jogurto kąsneliai, kurie būtų lengvai transportuojami ir neprarastų patrauklios prekinės išvaizdos. Sukurtas naujas produktas bus realizuojamas pasaulinėje rinkoje. Mokslininkų dalyvavimas projekto realizavime leis dalintis naujomis idėjomis, o tuo pačiu spręs susidariusias maisto kokybės problemas.

04 Makroregioninio bendradarbiavimo teritorija


Tikslinės grupės vaikų skiepijimo apimčių įvertinimas, specialistų ir visuomenės sveikatos raštingumo didinimas užkrečiamųjų ligų profilaktikos tema

Projekto tikslas – taikant koordinuotas priemones pagerinti vaikams ir paaugliams ligų profilaktikos paslaugų prieinamumą ir priimtinumą. Lietuvoje ne visose administracinėse teritorijose pasiekiamos rekomenduojamos skiepijimo apimtys, o tai sudaro galimybes atsirasti užkrečiamųjų ligų atvejams ir kilti jų protrūkiams. Tikslo bus siekiama atliekant tikslinės grupės vaikų skiepijimo apimčių tyrimą, keliant visuomenės sveikatos priežiūros specialistų kompetenciją bei visuomenės sveikatos raštingumą užkrečiamųjų ligų klausimais. Tikslui įgyvendinti bus parengtos priemonės: Pabėgėliams, imigrantams ir romams bei jų vaikams: video paskaitos, animacinis filmas ir renginiai.Visuomenės sveikatos priežiūros specialistams: mokymai ir video paskaitos. Visuomenei: socialinė reklama, video ir viešos paskaitos, ugdymo įstaigose – švietėjiškos kampanijos.Bus pasiekti šie rezultatai: Identifikuota tikslinės grupės vaikų skiepijimų būklė, apmokyti sveikatos priežiūros specialistai, padidintas visuomenės informuotumas ir sveikatos raštingumas.


Magistralinių dujotiekių katodinės saugos priežiūros automatizavimas įdiegiant nuotolinio stebėjimo ir valdymo sistemą

Projekto tikslas – kuriant pažangią dujų perdavimo sistemą, padidinti gamtinių dujų perdavimo sistemos saugumą ir patikimumą. Šiam tikslui numatytas uždavinys – užtikrinti nenutrūkstamą gamtinių dujų perdavimą kuriant pažangią elektrocheminės apsaugos nuo korozijos sistemą. Numatomos Projekto veikla – trijų regionų (pietryčių, šiaurės vakarų, pietvakarių) magistralinių dujotiekių katodinės saugos įrenginių valdymo automatizavimas.Projekto poreikį nulėmė šie pagrindiniai veiksniai – šiuo metu dalis įrenginių gali būti stebimi nuotoliniu būdu, bet nematuoja apsaugos potencialo, neturi integruoto srovės nutraukimo, reikalingo nuotoliniams apsaugos lygio matavimams. Tokia įrangos būklė apsunkina apsaugos nuo korozijos užtikrinimą ir saugų bei patikimą dujotiekių eksploatavimą. Šiuo metu naudojami katodinės saugos įrenginiai veikia nepakankamai patikimai, naudojamos nuotolinės duomenų surinkimo priemonės neužtikrina duomenų surinkimo tikslumo, nėra galimybės atlikti apsaugos lygio derinimo nuotoliniu būdu, patiriamos didelės darbo laiko ir degalų sąnaudos, nepakankamai užtikrinama efektyvi vamzdynų apsauga, didėja dujų tiekimo nutraukimo rizika. Numatoma instaliuoti 79 katodinės srovės keitiklius su nuotoliniu valdymu ir poliarizacinio potencialo matavimu bei 104 vnt. nuotolinių poliarizacinio potencialo matavimų daviklių labiausiai nuo katodinės saugos stočių nutolusiuose ir korozijai rizikingose aplinkose.Šių technologijų pagalba būtų efektyviai užtikrintas apsaugos lygio reguliavimas dujotiekio ruožuose; atsiras galimybė nuolat sekti dujotiekio apsaugos lygmenį korozijai pavojinguose vietose; bus sumažinta aplinkos tarša; įgyvendinti Nacionalinėje energetikos strategijoje dujų sektoriui numatyti tikslai – užtikrinti saugų, veiksmingą ir patikimą gamtinių dujų tiekimą.


Nemakščių katilinės rekonstrukcija

Uždaroji akcinė bendrovė "Raseinių šilumos tinklai"

UAB „Raseinių šilumos tinklai“ (toliau – Įmonė), ieško galimybių modernizuoti įrangą, pakeisti esamą iškastinį kurą deginančio katilo naudojimą, efektyviau išnaudoti energetinius resursus, diegti naujausiais technologijas šilumos gamybos efektyvumui didinti ir sąnaudoms bei šilumos kainai mažinti. Įmonė numato Nemakščių katilinėje įdiegti 0,32 MW galios biokuro katilą (toliau – Projektas), pagal programos 4 prioriteto „energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-109 priemonės  „Biokuro panaudojimo skatinimas šilumos energijai gaminti“.


Funkcinės zonos Tauragė+ plėtros strategijos pirmaeilių veiksmų įgyvendinimas

Tauragės rajono savivaldybės administracija

Siekiant spręsti Tauragės regiono savivaldybėms aktualias problemas(mažas investicinis patrauklumas ir su juo susijęs gerai apmokamų darbo vietų trūkumas,neišvystyta viešojo susisiekimo sistema,neužtikrinamos vyresnio amžiaus gyventojų poreikius atitinkančios paslaugos,spec.poreikių turintiems vaikams neužtikrinamas paslaugų prieinamumas,nesukurta netaršioms transporto priemonėms reikiama infrastruktūra) bei prisidėti prie gyvenimo kokybės augimo bei paskatinti investicijų pritraukimą Tauragės regione  parengta funkcinės zonos Tauragė+ plėtros strategija. Projektu bus įgyvendinta 17 funkcinės zonos Tauragė+ plėtros strategijoje numatytų veiksmų: bus pagerintas funkcinės zonos savivaldybių investicinis patrauklumas: įrengta ir modernizuota pramoninių teritorijų infrastruktūra Jurbarko, Pagėgių, Šilalės ir Tauragės miestuose,įrengta Tauragės pramonės rajono jungtis su magistraliniu keliu A12;bus sukurta integruota regioninė viešojo transporto sistema ir įdiegta elektroninio bilieto sistema,rekonstruotos Jurbarko ir Pagėgių autobusų stotys,įsigyti 5 elektriniai autobusai Jurbarke ir Šilalėje;taip pat bus pagerintas paslaugų prieinamumas vyresnio amžiaus žmonėms,pritaikant nenaudojamas patalpas Pagėgių savivaldybės palaikomojo gydymo ir slaugos ligoninei bei Bijotuose įrengiant senelių globos namus;vaikams,turintiems spec.poreikių,sukuriant reikalingą Jurbarko darželio-mokyklos „Ąžuoliukas“ infrastruktūrą;sukuriant el.automobilių ir el.autobusų įkrovimo infrastruktūrą Tauragėje, Jurbarke ir Pagėgiuose.Tikimasi,kad šių veiksmų įgyvendinimas sudarys galimybes ne tik kurti aukštesnės pridėtinės vertės darbo vietas,bet ir sudarys galimybes funkcinės zonos gyventojams rinktis ir/ar keisti darbo vietas,tokiu būdu sudarant prielaidas spartesniam nei vidutiniškai šalyje darbo užmokesčio augimui. Bus sukurta tvari regiono judumo sistema,sudaranti sąlygas pasiekti darbo vietas ir paslaugų teikimo vietas, bei pagerintas paslaugų prieinamumas spec. poreikių turintiems asmenims.


Lyderių laikas 3 (LL3)

Projektas "Lyderių laikas 3" yra nacionalinė iniciatyva, skirta švietimo bendruomenės nariams (švietimo institucijų darbuotojams, savivaldybių administracijų darbuotojams, Ministerijos ir jai pavaldžių institucijų darbuotojams, tėvams ir kitiems asmenims, atstovaujantiems švietimo bendruomenes). Projekto tikslas yra įtvirtinti lyderystei palankią infrastruktūrą Lietuvos švietimo sistemoje, užtikrinančią nacionalinio, savivaldos bei mokyklų lygmens švietimo lyderių bendruomenės susitelkimą vardan besimokančiųjų mokymosi sėkmės (profesinis kapitalas). Projektu siekiama įtvirtinti nuolatinį atsinaujinimą ir aukštesnę mokymosi kultūrą. Projekto pirmas dalinis tikslas yra švietimo bendruomenės lyderystės gebėjimų didinimas kuriant ir įgyvendinant regioninius sisteminio pokyčio projektus (sprendimų priėmimo kapitalas), antras dalinis tikslas:  vientisos ir integruotos visų lygmenų lyderių kompetencijų plėtotės sistemos įgyvendinimas (žmogiškasis kapitalas) ir trečias dalinis tikslas yra profesionalios švietimo lyderių savitarpio pagalbos tinklo kūrimas, išplečiant mokymosi, dalijimosi patirtimi ir bendradarbiavimo galimybes Lietuvoje ir tarptautiniu mastu (socialinis kapitalas). Siekiant šio tikslo, bus sukurti ir įgyvendinti lyderystės infrastruktūros stiprinimo, t.y. sisteminio pokyčio,  projektai savivaldybėse (45); įgyvendinta Formaliųjų švietimo lyderystės studijų programa (210 studentų) ir Neformaliųjų  švietimo lyderystės mokymų programa (1350 dalyvių, įskaitant 60 užsienio lietuvių bendruomenių atstovų); sukurtas profesionalios švietimo lyderių savitarpio pagalbos tinklas, išplečiant mokymosi, dalijimosi patirtimi ir bendradarbiavimo galimybes Lietuvoje ir tarptautiniu mastu per švietimo lyderystės forumus, - tinklapį www.lyderiulaikas.smm.lt , projekto alumnų tinklus, tarptautinius švietimo lyderystės tinklus.


Įmonių darbuotojų dalykinių kompetencijų ugdymas darbo vietoje

Įmonių veiklą, jos rezultatus dažnai lemia verslo aplinka, kuri nuolatos kinta. Naujovės politinėje, socialinėje, ekonominėje, įstatyminėje bei technoginėse aplinkose, klientų išaugę lūkesčiai,  verčia įmones būti lanksčiomis ir prisitaikyti prie pokyčių. Įmonių sėkmingas vystymasis ypač priklauso nuo darbuotojų darbo kokybės ir pastangų. Keičiantis aplinkai, įmonės susiduria su vienu iš pagrindiniu iššūkiu – kompetetingų darbuotojų trūkumas bei esamų darbuotojų kvalifikacijos lygio palaikymas. Projekto tikslas  - ugdyti darbuotojų kompetencijas ir gebėjimus apmokant juos pagal neformaliąsias mokymo programas, įvertinant jų kompetenciją verslo asociacijoje. Mokymo programų poreikį suformavo įmonės, įvertinę esamą situaciją. Programos parengtos konkrečioms specializuotoms kompetencijoms ugdyti, pagal darbuotojų atliekamas kasdienines funkcijas. Įmonės tikisi, kad mokymai suteiks daugiau motyvacijos darbuotojams, palaikys jų kvalifikacijos lygį, leis sparčiau reaguoti į pokyčius ir greičiau prie jų prisitaikyti, paskatins darbuotojus konstruktyviau prisidėti prie sprendimų.


Kauno lopšelio-darželio "Svirnelis" modernizavimas didinant paslaugų prieinamumą

Kauno miesto savivaldybės administracija

Siekiant padidinti ikimokyklinio ugdymo paslaugų prieinamumą, bus įgyvendinamas projektas, kurio metu bus modernizuojama esama Kauno lopšelio-darželio „Svirnelis" infrastruktūra ir įkuriamos naujos ugdymo vietos. Taip pat modernizuotos ir naujai sukurtų erdvės bus aprūpinimos priemonėmis, skatinančiomis vaikų kūrybiškumą ir savireguliaciją.


Apšvietimo tinklų atnaujinimas, mažinant energijos suvartojimą Akmenės rajono savivaldybėje

Akmenės rajono savivaldybės administracija

Siekiant užtikrinti kokybišką ir reikalavimus atitinkantį Akmenės rajono gyvenamųjų vietovių gatvių apšvietimą, sumažinti sąnaudas elektros energijai bei gatvių apšvietimo sistemos ekaploatacijai, bus modernizuojama Akmenės rajono gatvių apšvietimo sistema: neefektyvūs senieji šviestuvai bus pakeisti naujais LED šviestuvais bei įrengiami trūkstami LED šviestuvai ant jau esančių atramų su savaiminio temdymo moduliais, keičiamos apšvietimo valdymo spintos, keičiamos oro ir oro-kabelinės linijos į požemines kabelines linijas bei įrengiamos naujos atramos.


Meškuičių miestelio bendruomeninės ir viešosios infrastruktūros kompleksiškas atnaujinimas

Šiaulių rajono savivaldybės administracija

Projekto tikslui pasiekti numatytas esamos prastos būklės bendruomeninės ir viešosios infrastruktūros Meškuičių miestelyje atnaujinimas, kuriuo siekiama didinti Meškuičių miestelio socialinės ir ekonominės aplinkos kokybę, įgyvendinant šias veiklas:- įrengiami šaligatviai ir pėsčiųjų takai, apšvietimo infrastruktūra ir mažoji architektūra Meškuičių centrinėje aikštėje ir jos prieigose;- rekonstruojamas J. Basanavičiaus g. šaligatvis kultūros namų pusėje, įrengiami pėsčiųjų takai, apšvietimo infrastruktūra, mažoji architektūra, automobilių stovėjimo aikštelė Šiaulių rajono savivaldybės kultūros centro, Meškuičių filialo teritorijoje ir prieigose;- įrengiami pėsčiųjų-dviračių takai, apšvietimo infrastruktūra, vaikų žaidimo aikštelė, treniruoklių aikštelė, tinklinio aikštelė bei mažoji architektūra Meškuičių parke ir jo prieigose;- Šiaulių gatvės dalyje nuo Stoties g. iki Rupeikių g. įrengiami šaligatviai ir įvažiavimai į sklypus, apšvietimo infrastruktūra dešinėje gatvės pusėje.- Stoties gatvės dalyje nuo Šiaulių g. iki Mechanizatorių g. dešinėje pusėje įrengiamas šaligatvis.Tikimasi, kad įgyvendinus projektą bus sudarytos palankesnės sąlygos aktyviai miestelio bendruomenės veiklai, atnaujintos erdvės pritrauks daugiau lankytojų bei paskatins kurtis smulkiuosius verslininkus. Tiesioginę naudą iš projekto gaus Meškuičių miestelio gyventojai, vietos verslininkai bei į miestelį atvykstantys svečiai / lankytojai.


UAB „Narema“  vykdomų sveikatos priežiūros paslaugų infrastruktūros modernizavimas.

Klaipėdos miesto savivaldybėje, siekiant laiku ir tinkamai užtikrinti pirminės asmens sveikatos priežiūros paslaugų prieinamumą ir jų kokybę, įgyvendinamas UAB "Narema "pirminės asmens sveiktos priežiūros įstaigos projektas, skirtas Aprašo 12.1 p. numatytai remiamai veiklai įgyvendinti. Projektas skirtas problemoms, susijusioms su pirminėmis asmens sveikatos priežiūros paslaugomis, gerinimu. Projekto įgyvendinimo metu bus atnaujinta įstaigos infrastruktūra: įsigyjama medicinos įranga, reikalinga pirminės asmens sveikatos priežiūros paslaugų teikimui. Tikimasi, kad Projekto naudą pajus 527 Klaipėdos miesto gyventojai.


Ilgalaikių bedarbių įdarbinimo rėmimas

Lietuvos darbo birža prie Socialinės apsaugos ir darbo ministerijos

Projektas “Ilgalaikių bedarbių įdarbinimo rėmimas“ bus įgyvendinimas kartu su 10 partnerių - TDB. Projekto metu bus įgyvendinama TDB registruotų ilgalaikių bedarbių ir ilgą laiką nedirbusių, t.y. iki įsiregistravimo TDB nedirbusių 2 metus ir ilgiau, asmenų kvalifikacijos įgijimo, kompetencijų tobulinimo, trūkstamų darbo įgūdžių įgijimo ir integravimo į darbo rinką didinimo veiklos, kurios sieks šių fizinių rodiklių: 1. Numatoma, kad 6.313 asmenų bus įtraukta į profesinį mokymą ir neformalų švietimą.2. Numatoma, kad 1.825 asmenų bus įtraukta į darbo įgūdžių įgijimo rėmimą, iš kurių 100 asmenų po profesinio mokymo. 3. Numatoma, kad 5.271 asmenų bus įtraukta į įdarbinimą subsidijuojant.4. Numatoma, kad 304 asmenų bus įtraukti į bedarbių teritorinio judumo rėmimą.Projektas “Ilgalaikių bedarbių įdarbinimo rėmimas“ sieks šių produkto rodiklių:1. Bedarbiai, įskaitant ilgalaikius bedarbius, dalyvavę ESF veiklose – 13.613.2. Ilgalaikiai bedarbiai, dalyvavę ESF veiklose – 7.244.Projektas “Ilgalaikių bedarbių įdarbinimo rėmimas“ sieks šių rezultato rodiklių:1. Dalyviai, kurie baigę dalyvauti ESF veiklose įgijo kvalifikaciją,- 42 proc. arba 5.718.2. Dalyviai, kurie baigę dalyvauti ESF veiklose pradėjo dirbti, įskaitant savarankišką darbą, - 35 proc. arba 4.765. Bedarbiai PM ir neformalaus švietimo metu galės įgyti ar (ir) patobulinti turimas profesines kvalifikacijas ir kompetencijas. DĮĮR padės įtvirtinti įgytas profesines žinias tiesiogiai darbo vietoje. Projekto dalyviai, ĮS, galės įsitvirtinti darbo rinkoje arba įsidarbinti. BTJ rėmimas paskatins bedarbius įsidarbinti darbo vietose, nutolusiose nuo jų gyvenamosios vietos, kai TDB negali pasiūlyti bedarbiams tinkamo darbo. „Ilgalaikių bedarbių įdarbinimo rėmimas“ projektas prisidės prie darbo rinkos paklausos ir pasiūlos suderinamumo.


Baltijos jūros kranto (apsauginio kopagūbrio) tvirtinimas Kuršių nerijoje

Projektas įgyvendinamas siekiant krantovarkos priemonėmis minimizuoti neigiamas klimato kaitos pasekmes ir pristabdyti intensyvų Baltijos jūros Lietuvos kranto Kuršių nerijoje degradavimą. Projekto metu bus įgyvendinamos Pajūrio juostos tvarkymo 2014-2020 m. programoje numatytos krantotvarkos priemonės: kopagūbrio tvirtinimas, lentinių ir molio-žvyro takų tiesimas ir atnaujinimas, laiptų pastatymas ir atnaujinimas, dviračių stovų įrengimas. Lygiagrečiai bus vykdomas apsauginio kopagūbrio Kuršių nerijoje būklės monitoringas. Projekto vykdytojas - Kuršių nerijos nacionalinio parko direkcija.


Skuodo miesto Šatrijos, Vaižganto, Birutės gatvių rekonstravimas

Skuodo rajono savivaldybės administracija

Projekto metu bus atlikti Šatrijos, Birutės ir Vaižganto gatvių rekonstrukcijos darbai. Rekonstruojama Šatrijos g. atkarpa nuo Birutės g. iki Kunigiškių g., įrengiami pagrindai, asfalto danga, šaligatviai apibus gatvės, įrengiami gatvės ir šaligatvio bordiūrai, paviršinio vandens nuotekų surinkimo sistema. Birutės g. rekonstruojama nuo Šatrijos g. iki Bartuvos progimnazijos stadiono –įrengiama asfalto danga, rekonstruojama paviršinio vandens nuotekų surinkimo sistema, įrengiama automobilių stovėjimo aikštelė šalia Bartuvos progimnazijos, įrengiami gatvės ir šaligatvio bordiūrai. Vaižganto g. rekonstruojama nuo Dariaus ir Girėno iki Vandenvietės g.– įrengiama asfalto danga, rekonstruojamas šaligatvis vienoje gatvės pusėje, rekonstruojamas gatvės apšvietimas ir tinklai, paviršinio nuotekų surinkimo šuliniai su nuvedimo tinklais į esamą magistralinę liniją.  Atlikti rekonstrukcijos darbai tiesiogiai išspręs rekonstruojamų gatvių prastų techninių parametrų problematiką, nes visi atliekami darbai tiesiogiai pagerins esamus techninius parametrus. Pagerinta techninė gatvių būklė padidins kelionės greitį gatvėse, sumažins eksploatacines transporto priemonių sąnaudas bei padidins gatvių saugą


Parama socialinėms įmonėms 2015-2016 m.

Projekto esmė – mokėti socialinėms įmonėms teisės aktuose numatyto dydžio darbo užmokesčio ir valstybinio socialinio draudimo įmokų dalinę kompensaciją ir asistento subsidiją. Projekte dalyvaus 138 partneriai, iš jų: 71 socialinė įmonė, 58 neįgaliųjų socialinės įmonės ir 9 teritorinės darbo biržos. Projekto metu bus remiamos šios veiklos:1. Socialinėse įmonėse dirbančių neįgaliųjų, turinčių sunkų neįgalumo lygį, ar neįgaliųjų, kuriems nustatytas 0-25 proc. darbingumo lygis arba didelių specialiųjų poreikių lygis, įdarbinimo rėmimas, subsidijuojant darbo užmokesčio ir valstybinio socialinio draudimo įmokų dalį. Projekte dalyvaus 335 šios tikslinės grupės neįgaliųjų darbuotojų. 2. Socialinėse įmonėse dirbančių neįgaliųjų, turinčių vidutinį neįgalumo lygį, ar neįgaliųjų, kuriems nustatytas 30-40 proc. darbingumo lygis arba vidutinių specialiųjų poreikių lygis, įdarbinimo rėmimas, subsidijuojant darbo užmokesčio ir valstybinio socialinio draudimo įmokų dalį. Projekte dalyvaus 3575 šios tikslinės grupės neįgaliųjų darbuotojų. 3. Socialinėse įmonėse dirbančių neįgaliųjų, turinčių lengvą neįgalumo lygį, ar neįgaliųjų, kuriems nustatytas 45-55 proc. darbingumo lygis arba nedidelių specialiųjų poreikių lygis, įdarbinimo rėmimas, subsidijuojant darbo užmokesčio ir valstybinio socialinio draudimo įmokų dalį. Projekte dalyvaus 2990 šios tikslinės grupės neįgaliųjų darbuotojų. 4. Asistento (gestų kalbos vertėjo) įdarbinimas, subsidijuojant išlaidas, susijusias su pagalba, kuri yra būtina neįgaliajam atlikti darbo funkcijas. Asistento (gestų kalbos vertėjo) subsidija bus mokama neįgaliųjų socialinėse įmonėse dirbantiems 107 asistentams, kurie darbo funkcijas padės atlikti 342 neįgaliųjų, turintiems sunkų ar vidutinį neįgalumo lygį, ar neįgaliesiems, kuriems nustatytas neviršijantis 40 procentų darbingumo lygis arba didelių ar vidutinių specialiųjų poreikių lygis.


Vaikų dienos centrų tinklo plėtra Kauno mieste

Projekto poreikis atsirado dėl situacijos Kauno mieste, kai socialinės rizikos veiksnius patiriančiose šeimose auga apie 800 vaikų  iki 18 metų ir didelė dalis šių vaikų negali gauti Vaikų dienos centrų (VDC) paslaugų, nes esami VDC dėl riboto vietų skaičiaus jiems negali užtikrinti reikiamų paslaugų - Kauno miesto savivaldybėje šiuo metu veikia 19  VDC, kuriuos lanko 478 vaikai. VDC tinklo plėtra numatoma Kauno mieste steigiant 3 naujus VDC ir plečiant 5 esamus. Projektu plečiant VDC veiklą Kauno m. pasitelkiami 6 partneriai, numatomas 5 VDC plėtra ir 3 naujų VDC steigimas. Projekto įgyvendinimui pasitelkiami 6 partneriai - Lietuvos samariečių bendrijos Kauno skyrius plečia veikiantį VDC „Užuovėja“, asociacija „Kauno karmelitų bendruomenė“ plečia veikiantį VDC „Vaikų stotelė“, VšĮ „Juventa“ plečia veikiantį VDC „Juventa“, Maltos ordino pagalbos tarnyba  plečia veikiantį Kauno maltiečių VDC, VšĮ „Ištiesk pagalbos ranką“ plečia veikiantį VDC „Meilės lašelis“ ir kuria du naujus VDC „Šypsena“ ir „Santara“, Lietuvos vaikų dienos centrų asociacija kuria naują Panemunės VDC.Visos įrengtos (suremontuotos) patalpos bus pritaikytos neįgaliesiems, įsigyti baldai ir įrangą, reikalinga darbui su vaikais, jų lavinimui.  Įgyvendinus projektą, 8 VDC atsiras iki 125 papildomos (naujos) vietos vaikams, sukuriant sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų neįgaliesiems, likusiems be tėvų globos vaikams, taip pat vaikams iš probleminių, socialiai pažeidžiamų šeimų.


VšĮ Respublikinės Panevėžio ligoninės tuberkuliozės diagnostikos ir gydymo infrastruktūros modernizavimas ir gydymo efektyvumo didinimas

Viešoji įstaiga Respublikinė Panevėžio ligoninė

Projekto vykdytojas planuoja įgyvendinti  projektą, kuriuo bus siekiama spręsti tuberkuliozės ligų plitimo kontrolės, diagnostikos ir gydymo paslaugų gerinimo klausimus ir pagerinti asmens sveikatos priežiūros paslaugų kokybę ir prieinamumą Panevėžio regiono gyventojams. Projekto metu bus atliktas ligoninės infrastruktūros modernizavimas atliekant ligoninės padalinio - Infekcinių ligų klinikos Pulmonologijos skyriaus stacionaro patalpų kapitalinį remontą; įsigyjant medicinos ir kitą įrangą, skirtą tuberkuliozės diagnostikai ir gydymui; taip pat projekto metu bus vykdomi pacientų ir jų šeimos narių mokymai tuberkuliozės profilaktikos ir kontrolės klausimais.Taip bus pagerinta Panevėžio apskrities tuberkuliozės infekcijos plitimo kontrolės ir diagnostikos bei gydymo padėtis, pagerinta asmens sveikatos priežiūros paslaugų kokybė ir prieinamumas, siekiama sumažinti Panevėžio regiono gyventojų sergamumą ir mirtingumą nuo tuberkuliozės ligų, tuo pačiu išvengti atsparių vaistams tuberkuliozės mikobakterijų atsiradimo ir plitimo.


LSMU studijų kokybės ir susijusių procesų gerinimas, didinant žmogiškųjų išteklių potencialą

Pagrindinis Projekto tikslas – didinti studijų kokybę bei tarptautinį konkurencingumą medicinos ir sveikatos mokslų, gamtos mokslų srityse. Projekte numatytos veiklos: (1.1.1) Dėstytojų kvalifikacijos tobulinimas; (1.1.2) Studijų kokybės gerinimas, diegiant inovatyvius, į studentą orientuotus ir kitus pažangius mokymo(si) metodus; (1.1.3) LSMU valdymo bei administravimo tobulinimas.
Įgyvendinus Projektą, būtų pasiekti šie stebėsenos rodikliai: (rodiklio kodas P.S. 388) “Dėstytojai, kurie dalyvavo ESF veiklose, skirtose mokytis pagal neformaliojo švietimo programas“ – (540 asm.); (rodiklio kodas P.N.744) “Aukštosios mokyklos, kuriose pagal veiksmų programą ESF lėšomis pagerinta studijų kokybė“ – (1 vnt.); (rodiklio kodas P.S.391) “Mokymosi visą gyvenimą sistemos institucijų administracijos darbuotojai, kurie dalyvavo ESF veiklose, skirtose mokytis pagal neformaliojo švietimo programas“ (50 asm.). Šių rodiklių pasiekimas prisidėtų prie strateginiuose dokumentuose nurodytų tikslų pasiekimo, stiprinant Lietuvos sveikatos mokslų universiteto potencialą, t. y. pasitelkiant ESF investicijas pagerės studijų kokybė, bus plėtojami nauji studijų metodai ir inovatyviosios technologijos, užtikrinančios kokybišką aukštojo mokslo turinį ir aktualias programas, stiprinami dėstytojų gebėjimai, didinamas studijų tarptautiškumas.


Mokslinis tyrimas „Klampaus skysčio tekėjimo  uždaviniai srityse su begaliniais laisvais paviršiais“

Bus nagrinėjami klampaus skysčio plokščio judėjimo uždaviniai su begaliniais laisvais paviršiais.  Planuojama  sukurti naują iteracijų algoritmą ir jo pagalba įrodyti uždavinio sprendinio egzistavimą ir vienatį bei ištirti sprendinio asimptotiką ir gauti sprendinio įverčius.  Uždaviniai su keliais begaliniais laisvais paviršiais iki šiol nebuvo išnagrinėti, kadangi įprasta iteracijų schema netinka šiam atvejui. Tyrimo metu planuojama sukurti naują iteracijų algoritmą ir įrodyti jo konvergavimą.


Asmenų, priklausomų nuo psichoaktyviųjų medžiagų, socialinė integracija (toliau - Projektas)

Narkotikų, tabako ir alkoholio kontrolės departamentas

Projekto esmė - asmenų, priklausomų nuo psichoaktyviųjų medžiagų vartojimo,  psichologinė bei socialinė reabilitacija, teikiant trumpalaikės socialinės globos paslaugas, kaip tai nustatyta Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, 17.2 punkte. Projekto tikslas – padėti asmenims, priklausomiems nuo psichoaktyviųjų medžiagų vartojimo, integruotis į darbo rinką, siekiant išvengti jų socialinės atskirties.Projekto pagrindinė veikla – priemonių ir paslaugų, skatinančių asmenų, priklausomų nuo psichoaktyviųjų medžiagų vartojimo, įsitraukimą į darbo rinką įgyvendinimas.


UAB „Tronhill“ produktų sertifikavimas

UAB „Tronhill“ kuria ir gamina biuro kėdes, ypatingą dėmesį skirdami ergonomikai ir funkciniam dizainui. Nuo 2012 m. įmonė persiorientavo  į veiklą užsienio užsakovams, pradėjo aktyviai vykdyti įmonės vardo ir gaminių populiarinimą tarptautinėse parodose, investavo į eksporto skatinimui orientuotas rinkodaros priemones. Siekiant išlaikyti esamus pasiekimus, padidinti įmonės eksporto apimtis bei norint užtikrinti didesnį įmonės veiklos efektyvumą - pilnai išnaudojant UAB “Tronhill” pajėgumus bei privalumus (patraukti produkcijos kaina, lengvas kėdžių pritaikymas individualiems poreikiams ir kt.) yra būtina tolimesnė įmonės verslo plėtra užsienio rinkose. Įgyvendinant projektą numatoma sertifikuoti gaminamas kėdes. Įgyvendintas projektas leis užsienio rinkoms pasiūlyti platesnį sertifikuotų kėdžių asortimentą, įmonei užsienyje surasti naujų partnerių bei išplėsti pardavimų apimtis užsienio šalyse. Projektui prašomas finansavimas yra būtina sąlyga projektą įgyvendinti numatytos apimties ir per planuojamą laiką.


Linkuvos socialinių paslaugų centro infrastruktūros atnaujinimas ir paslaugų plėtra

Atsižvelgiant į augantį socialinių paslaugų poreikį ir didelį senyvo amžiaus asmenų skaičių, Pakruojo rajono savivaldybės administracija siekia įgyvendinti projektą ir išplėsti Linkuvos socialinių paslaugų centro veiklą, įrengiant 10-ties vietų socialinės globos namus, kuriuose bus teikiama trumpalaikė socialinė globa senyvo amžiaus asmenims, įskaitant atokvėpio paslaugas. Projekto įgyvendinimo metu numatoma rekonstruoti dalį pastato, esančio adresu Parko g. 4, Linkuva (unikalus Nr. 6596-1005-3036): atlikti dalies vidaus patalpų remonto darbus, renovuoti rekonstruojamos pastato dalies šildymo ir vandens sistemas, sanitarinius mazgus, elektros instaliaciją, ryšio komunikacijas, pakeisti radiatorius, langus, duris, apšiltinti numatomos rekonstruoti pastato dalies stogą, sienas, atlikti lauko laiptų pertvarkymo darbus įrengiant pandusą, įrengti iškvietimo sistemą. Tikimasi, kad projekto įgyvendinimas prisidės prie socialinių paslaugų prieinamumo bendruomenėje gerinimo, regioninių skirtumų mažinimo ir socialinių paslaugų infrastruktūros bendruomenėje senyvo amžiaus asmenims plėtojimo.


Ekologiškų viešojo transporto priemonių įsigijimas Jonavos mieste

Jonavos rajono savivaldybės administracija

Viešojo keleivių pervežimo paslaugos yra pirmojo būtinumo paslaugos Jonavos rajono savivaldybės gyventojams, kurios užtikrina susisiekimą tarp atokių vietovių ir savivaldybės centro, ir yra orientuotos į socialinės funkcijos atlikimą. UAB „Jonavos autobusai“, kurių eksploatuojamos transporto priemonės yra senos, teršiančios aplinką, prastos techninės būklės ir estetinio vaizdo, kas didina paslaugos kainą ir mažina jos patrauklumą. Siekiant spręsti minėtą problemą, numatoma įsigyti du aplinkai nekenksmingus autobusus, kurie bus naudojami viešojo susisiekimo paslaugoms teikti Jonavos rajone. Projektas prisidės prie oro taršos ir neigiamo poveikio aplinkai mažinimo, pagerins susiekimo paslaugas Jonavos rajone bei paskatins Jonavos rajono gyventojus dažniau rinktis viešojo transporto paslaugas, taip prisidedant prie transporto spūsčių mažinimo bei sveikos, švarios ir saugios gyvenamosios aplinkos kūrimo.  Projekto tikslui pasiekti numatomas uždavinys – įsigyti nekenksmingas aplinkai viešojo transporto priemones.


Elektros energijos iš atsinaujinančių išteklių gamybos įrenginių įrengimas ir įsigijimas namų ūkio reikmėms

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas geografiškai nutolusiose nuo elektros energijos vartojimo vietose, įsigijimas iš elektrinių parkų ir įrengimas elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį išlaidų, patirtų įrengiant  ar  įsigyjant  iki  10  kW  galios  saulės šviesos energijos elektrinę savo elektros energijos poreikiams tenkinti iki 6850 namų ūkių. Socialinė-ekonominė nauda, kurios tikimasi įgyvendinus Projektą: papildomai bus įrengta mažiausiai 41 MW galios energijos iš atsinaujinančių išteklių gamybos įrenginių, skirtų elektros energijos gamybai namų ūkių (įskaitant daugiabučius) reikmėms, taip sumažinant išmetamų šiltnamio efektą sukeliančių dujų kiekį 24 600 t CO2 ekvivalentu. Papildomai 41 MW padidinus elektros energijos iš atsinaujinančių išteklių gamybos pajėgumus, padidės elektros energijos sistemos patikimumas, vartotojai elektros energiją gamins savarankiškai ir efektyviai (sumažės elektros energijos gamybos nuostoliai), neteršdami aplinkos.


Bendruomeninių apgyvendinimo paslaugų asmenims su proto ir (arba) psichikos negalia plėtra Švenčionių mieste

Įgyvendinant Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 patvirtintą Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planą (toliau – Plano) siekiama pertvarkyti dideles Vilniaus regiono socialinės globos įstaigas ir jose gyvenantiems suaugusiems asmenims su proto ir/ar psichikos negalia užtikrinti pakankamą kokybiškų, inovatyvių bendruomeninių paslaugų prieinamumą.Vilniaus regione nėra bendruomeninio apgyvendinimo ir dienos užimtumo paslaugų pasiūlos proto ir (arba) psichikos negalią turintiems asmenims, nesudarytos galimybės kiekvienam šios tikslinės grupės asmeniui gauti individualias pagal poreikius paslaugas ir reikiamą pagalbą, įsitraukti į bendruomenės gyvenimą ir, nepatiriant socialinės atskirties, dalyvauti jame, todėl įgyvendinant Projektą siekiama Švenčionių rajono savivaldybėje sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto metu numatoma pastatyti vienus grupinio gyvenimo namus Švenčionių mieste, sukurtą infrastruktūrą aprūpinti veiklai reikalingais baldais ir įranga ir tokiu būdu sukurti 10 bendruomeninio apgyvendinimo vietų grupiniuose gyvenimo namuose asmenims su proto ir (arba) psichikos negalia, kurias užims neįgalieji iš pertvarkomų Nijolės Genytės socialinės globos namų ir Švenčionių rajono savivaldybės.


Anykščių vaikų lopšelio-darželio „Eglutė“ modernizavimas

Anykščių rajono savivaldybės administracija

Šio projekto metu, modernizuojant patalpas ir ugdymo priemones Anykščių vaikų lopšelyje-darželyje „Eglutė“, bus kuriamos modernios, saugios, kūrybiškumą ir savireguliaciją skatinančios mokymosi erdvės ikimokykliniam ir priešmokykliniam ugdymui. Pagrindinė problema, kuriai spręsti inicijuotas projektas, yra nepakankama teikiamų ugdymo paslaugų kokybė ir veiklos efektyvumas Anykščių rajono savivaldybės Anykščių vaikų lopšelyje-darželyje „Eglutė“.Projekto įgyvendinimo metu numatoma suremontuoti bei šiuolaikiškai įrengti dviejų grupių patalpas, taip pat ir kitų grupių auklėtiniams prieinamas viešąsias erdves, edukacines patalpas (mokymų kabinetas, sporto salė, kalbų ir menų kabinetai). Įgyvendinant projektą naujai bus įrengiama grupė, kuri papildomai talpins apie 20 darželinio amžiaus vaikų. Tikimasi, kad tokiu būdu darželyje bus pagerinta bendro ugdymo kokybė ir sukurta patraukli ugdymo aplinka apie 110 darželyje besimokančių mokinių ir apie 20 naujų mokinių.


Projektu ,,Mokinių akademinių gebėjimų atpažinimo ir jų ugdymo kokybės plėtra‘‘ siekiama kurti ir plėtoti mokinių gebėjimų akademinėje srityje atpažinimą ir jų vystymą. Kiekvieno vaiko akademiniai gebėjimai turi būti atpažinti tam, kad kiekvienas mokytojas turėtų galimybę patenkinti unikalius vaiko ugdymo(-si) poreikius ir būtų siekiama didesnės kiekvieno mokinio pažangos, tokiu būdu siekiant sumažinti savo gebėjimų nerealizavusių ir anksti iš švietimo sistemos pasitraukusių bei bendrojo ugdymo programos nebaigusių asmenų skaičių. Gabių vaikų ugdymas Lietuvoje vykdomas nesistemingai, yra prieinamas ribotam mokinių skaičiui, priklausomas nuo mokytojo kompetencijos ir entuziazmo. Lietuvoje vis dar neturime pritaikytų vaikų gabumų paieškos ir gebėjimų atpažinimo instrumentų visų amžiaus tarpsnių vaikams (pradedant ikimokykliniu amžiumi), taip pat nėra sukurtos ir įteisintos gabių ir talentingų mokslui vaikų paieškos, atpažinimo ir ugdymo tvarkos/sistemos, o mokytojai ir psichologai neturi net bazinių žinių apie vaikų gabumų atpažinimą ir jų tinkamą ugdymą. Projekto metu kaip mokinių akademinių gebėjimų atpažinimo sistemos pagrindas bus adaptuotas ir pritaikytas Lietuvai vienas iš pažangiausių pasaulinių vaikų raidos vertinimo instrumentų (APM, SMP+, CFT20-R ar alternatyvus), o jo pagrindu bus sukurti mokinių akademinių gebėjimų atpažinimo ir vertinimo instrumentai bei metodinės priemonės Lietuvos pedagogams ir psichologams. Taip pat projekto metu mokinių ugdymosi galimybės gauti jų poreikius atitinkantį formalųjį ir neformalųjį ugdymą bus didinamos papildant bendrąsias pradinio ir pagrindinio ugdymo programas specialiais praturtinančiais ir pagilinančiais moduliais, rengiant ir įgyvendinant neformaliojo ugdymo formas, keliant mokytojų, psichologų ir kitų švietimo sistemoje dirbančių darbuotojų kvalifikaciją, praturtinant jų žinias įvairiuose nacionalinio ir tarptautinio lygmens kvalifikacijos tobulinimo renginiuose.


Technologijos ir biomedicinos mokslų infrastruktūros modernizavimas, tenkinant Vakarų Lietuvos regiono poreikius

Projekto tikslas - pagerinti Klaipėdos valstybinės kolegijos biomedicinos ir technologijų studijų kokybę. Į projekto apimtį įtrauktos veiklos tiesiogiai prisidės prie projekto uždavinių įgyvendinimo. Veiklos, nesusijusios su suformuotais projekto uždaviniais, į projekto apimtį neįeina. Projekto įgyvendinimo vieta – Klaipėdos miesto savivaldybė. Atsižvelgiant į projekto tikslą suformuotas projekto uždavinys:  modernizuoti Klaipėdos valstybinės kolegijos biomedicinos ir technologijų studijų infrastruktūrą. Uždavinio įgyvendinimui numatomos projekto veiklos: Technologijų fakuleteto pastato, Bijūnų g. 10, Klaipėda, remontas; biomedicinos ir technologijų studijų programoms reikalingų laboratorijų (sumaniosios slaugos simuliacinio centro, mažaenergių išmaniųjų pastatų tyrimų ir maisto kokybės mokslinių taikomųjų tyrimų)  įrengimas. Atnaujinta, studijoms pritaikyta infrastruktūra leis užtikrinti kokybišką, atvirą ir modernų aukštąjį mokslą sparčiai populiarėjančių technologijų bei biomedicinos sričių mokslų studijoms. Tokiu būdu bus sukuriamas Klaipėdos valstybinės kolegijos patrauklumas ne tik Vakarų Lietuvos regiono studentams, bet ir visos Lietuvos studentams, bei užtikrintos praktinių žinių mokymo galimybės, leis paruošti aukštos kvalifikacijos specialistus, kurie tenkintų šalies darbo rinkos poreikius.  Projektas atitinka Valstybinių kolegijų studijų infrastruktūros tobulinimo veiksmų plane nurodytus atrankos kriterijus ir šio projekto rėmimas yra siūlomas įgyvendinant Valstybinių kolegijų studijų infrastruktūros tobulinimo veiksmų planą.


Branduolinių tyrimų centras (NRC)

Onkologinės ligos yra antra pagal paplitimo mąstą lėtinių susirgimų grupė Lietuvoje. Mirštamumas nuo navikinių ligų sudaro iki 20 proc. visų mirčių atvejų. Lietuvoje kasmet nustatoma beveik 18 tūkstančių naujų onkologinių susirgimų atvejų. Mokslininkai ir klinicistai aktyviai vienija pastangas siekdami atrasti efektyvių šių ligų gydymo, ankstyvosios diagnostikos ir prevencijos priemonių, kas sudaro plačias galimybes vystyti fundamentinius ir taikomuosius mokslinius tyrimus sveikatos technologijų ir biotechnologijų srityje.Projekto  tikslas – sukurti infrastruktūrą, skirtą branduolinės medicinos ir biofarmacijos tyrimams vykdyti, kuri pagerintų ankstyvos onkologinių, kardiovaskuliarinių ir neurologinių ligų diagnostikos bei terapijos paslaugų prieinamumą Lietuvos gyventojams, efektyvintų ankstyvą onkologinių ligų diagnostiką ir prevenciją bei sutelkti Lietuvos mokslo potencialą, siekiant proveržio sveikatos technologijų ir medžiagų mokslo srityje, didinant dalyvavimą tarptautinių iniciatyvų projektuose.Branduolinių tyrimų infrastruktūros sukūrimas Lietuvoje sudarytų šaliai reikšmingo kokybinio šuolio galimybes moksliniams tyrimams. Nors didžioji tyrimų dalis bus medicinos srityje, ciklotronas ir susijusi infrastruktūra bus naudojama ir mokslo srityje. Tai atvers galimybę skirtingiems universitetams vykdyti bendrus tyrimus, dirbti su inovacijomis. Nauja infrastruktūra suteiks galimybę Lietuvos mokslininkams ir tyrėjams bei sveikatos priežiūros specialistams įsitraukti į aukščiausio lygio tarptautinius mokslinius tyrimus, dalyvauti tarptautiniuose projektuose, nes šiuo metu, dėl neegzistuojančios branduolinių tyrimų infrastruktūros, tokios galimybės nėra.


UAB "Adell reklama" darbuotojų profesinių įgūdžių tobulinimas

Uždaroji akcinė bendrovė "ADELL REKLAMA"

Projekto tikslas - sustiprinti UAB Adell reklama darbuotojų profesinius gebėjimus reklamos paslaugų kūrimo srityje. Projekto įgyvendinimo metu sustiprintos funkcinės darbuotojų žinios leis pagerinti įmonės kuriamų produktų kokybę, sudarys sąlygas darbuotojų ekspertinės kompetencijos augimui, tai sudarys sąlygas darbuotojams gauti aukštesnį atlygį, įmonei atsivers papildomos galimybės naujų produktų ir paslaugų plėtrai. Aukšta darbuotojų kompetencija sąlygos įmonės konkurencinį pranašumą, tai skatins sveiką konkurenciją įmonės atstovaujamame sektoriuje, bus sukurtos prielaidos naujoms įmonės partnerystėms ir bendradarbiavimui su kituose sektoriuose veikiančiomis įmonėmis. Aukštą pridėtinę vertę kuriantys darbuotojai prisidės prie įmonės apyvartos didėjimo, paslaugų plėtros. Tai turės teigiamos įtakos tiek įmonės atstovaujamo sektoriaus, tiek įmonės partnerių, tiek visos Lietuvos ekonomikos augimui.


Ambulatorinių sveikatos priežiūros paslaugų prieinamumo gerinimas Jonavos rajone tuberkulioze sergantiems asmenims

Jonavos mieste ir rajone 2015 m. tuberkulioze sirgo 25 asmenys, kas sudaro 2,64 proc. nuo sergamumo tuberkulioze Lietuvoje, iš jų pasveiko 12 asmenų; 2016 m. tuberkulioze sirgo 37 asmenys kas sudaro 3,84 proc. nuo sergamumo tuberkulioze Lietuvoje, iš jų pasveiko 19 asmenų. Jonavos PSPC DOTS kabinetas įsteigtas 2016 m. Per šį laikotarpį gydytas 21 pacientas, baigė gydymą 11 pacientų. Šiuo metu aktyviai gydoma 10 pacientų.Projekto tikslas – mažinti Jonavos rajono gyventojų sergamumą ir mirtingumą nuo tuberkuliozės. Kad šį tikslą pasiektume inicijuotas projektas, kurio metu planuojama vykdyti priemones, gerinančias tuberkuliozės gydymo prieinamumą pacientams tuberkuliozės ambulatorinio gydymo metu: skirti maisto paketus ar kuponus maisto produktams. Visiems pacientams, kurie atvyks į Jonavos DOTS kabinetą išgerti jiems gydytojo pulmonologo priskirtų vaistų, kiekvieną savaitę bus skirtas maisto paketas ar kuponas maisto produktams, kas skatins pacientus laiku išgerti visus priskirtus vaistus. Taip pat projekto metu bus finansuojamos vykdančiojo personalo kelionių, komandiruočių (įskaitant personalo nuvykimą pas tuberkulioze sergančius asmenis, kuriems paskirtas DOTS gydymas) transporto išlaidos. Todėl tikėtina, kad pacientas, kuris reguliariai lankysis DOTS kabinete arba bus lankomas personalo, pasveiks.Projekto uždavinys: gerinti tuberkuliozės gydymo prieinamumą pacientams tuberkuliozės ambulatorinio gydymo metu.  Projekto veiklos:- Priemonių, gerinančių ambulatoriniių asmens sveikatos priežiūros paslaugų teikimo prieinamumą tuberkulioze sergantiems pacientams, įgyvendinimas.Įgyvendinus projektą bus suteiktos socialinės paramos priemonės 61 tuberkulioze sergantiems pacientams tuberkuliozės ambulatorinio gydymo metu.


Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Kauno mieste

Pagrindinė projektu sprendžiama problema yra ta, kad Kauno mieste yra nesudarytos galimybės kiekvienam asmeniui su negalia gauti individualias pagal poreikius paslaugas ir reikiamą pagalbą, įsitraukti į bendruomenės gyvenimą ir, nepatiriant socialinės atskirties, dalyvauti jame. Projekto tikslas - sukurti sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje, prieinamumą. Projekto uždavinys - slaugos-globos, bendruomeninio apgyvendinimo ir dienos užimtumo paslaugų infrastruktūros sukūrimas. Projekto veiklos - bendruomeninio apgyvendinimo ir dienos užimtumo paslaugų infrastruktūros sukūrimas. Projekto metu bus įkurti 4 grupinio gyvenimo namai (40 vietų), įrengtos socialinės dirbtuvės ir dienos užimtumo centrai.


Vandens telkinių įžuvinimas 2018-2022 metais plėšriosiomis bei fitoplanktonu mintančiomis žuvų rūšimis

Projekto metu siekiama pagerinti valstybinių vandens telkinių būklę pakeičiant ichtiofaunos rūšinę sudėtį ir vandens telkinius papildomai įžuvinant vandenų būklę gerinančiomis žuvų rūšimis. Vandens telkinių būklę tikimasi pagerinti įžuvinant 8 pasirinktus vandens telkinius plėšriosiomis žuvimis ir 2 vandens telkinius fitoplanktonu mintančiomis žuvų rūšimis.  Šis projektas prisidės prie Lietuvos Respublikos aplinkos ministro bei Lietuvos Respublikos žemės ūkio ministro 2017-05-05 įsakymu Nr. D1-375/3D-312 patvirtinto Vandenų srities plėtros 2017-2023 metų programos įgyvendinimo veiksmų plano 3.1 ir 3.2 priemonių įgyvendinimo.


UAB "Baltic Filter" robotizuotos ekologiškų filtrų gamybos linijos įdiegimas

Pasaulinėje automobilių gamybos pramonėje pradėjus naudoti ekologiškus produktus, atsirado poreikis ekofiltrams. Siekiant didesnio konkurencingumo rinkoje, plečiant asortimentą bei prisitaikant prie šių dienų naujovių ir esamų klientų, įmonė sukūrė ir užpatentavo ekofiltro prototipą, kuris dar būdamas idėjos lygyje sulaukė susidomėjimo iš esamų klientų. Tačiau įmonė nėra pajėgi savomis lėšomis pradėti masinės ekofiltrų gamybos, todėl buvo nuspręsta pasinaudoti Regio Invest LT+ priemone finansavimu ir investuoti į gamybinius pastatus bei įrenginius, kurių dėka būtų sudaryta galimybė pradėti masinę ekofiltrų gamybą. Gaminamiems ekofiltrams bus naudojamos naujos žaliavos, kurios yra mažiau kenksmingos aplinkai ir tinkamos antriniam perdirbimui. Gamybai bus naudojami inovatyvūs įrengimai bei gamybos procesai. Krovimo procese naudojamas kuras bus keičiamas į ekologišką elektrą. Gamybos proceso metu bus atsisakoma gausybės cheminių medžiagų, tokių kaip  purškikliai, skiedikliai, katalizatoriai, nuriebalintojai, rašalas, acetonas, guma. Tai leis iki 10% padidinti filtravimo efektyvumą: tausoti aplinką (į aplinką automobilis išmeta mažiau kietųjų dalelių, filtras lengvai perdirbamas į žaliavas antriniam panaudojimui), ilginti filtro naudojimo laikotarpį (rečiau reikės keisti filtrus), prailginti variklio tarnavimo laikotarpį (variklio besitrinantys paviršiai gaus mažiau abrazyvo). Gamybinės linijos modernizavimas bei taršių medžiagų ar technologijų pakeitimas į ekologiškas leis plėsti bendradarbiavimą tiek su esamais, tiek ir su naujais klientais, prekiaujant ekofiltrais. Taip pat bus sukuriamos naujos darbo vietos ir taip prisidedama prie nedarbo mažinimo Lietuvoje.


"Šakių rajono savivaldybės socialinio būsto plėtra"

Šakių rajono savivaldybės administracija

Projekto tikslas – padidinti savivaldybės socialinio būsto fondą, siekiant išplėsti galimybes apsirūpinti būstu asmenims ir šeimoms, turintiems teisę į socialinio būsto nuomą. Projekto įgyvendinimo metu bus įsigyti 23 socialiniai būstai. Įgyvendinus projektą bus išplėstas Šakių rajono savivaldybės socialinio būsto fondas.


Atvirų duomenų platformos, įgalinančios efektyvų viešojo sektoriaus informacijos pakartotinį panaudojimą verslui, ir jos valdymo įrankių sukūrimas

Informacinės visuomenės plėtros komitetas

Projekto tikslas - sukurti ir įdiegti centralizuotai valdomas technines priemones, įgalinančias valstybės informacinių išteklių valdytojus parengti ir pateikti atvirų duomenų rinkinius bei jų metaduomenis verslo, viešiesiems subjektams, visuomenei, mokslo bendruomenei. Projektui keliamas uždavinys - sukurti technines priemones - Lietuvos atvirų duomenų portalą, skirtą centralizuotam Lietuvos viešojo sektoriaus institucijų tvarkomų duomenų atvėrimui pakartotiniam panaudojimui verslui ir visuomenei, sudarantį galimybę juos gauti be išankstinių sąlygų ir patogiai, vienoje vietoje „vieno langelio“ principu.Projekto metu numatomi rezultatai:1. Sukurtas atvirų duomenų portalas;2. Sukurtos integracinės sąsajos su duomenų šaltiniais (informacinėmis sistemomis/registrais);3. Atvirų duomenų portalas užpildytas projekto partnerių duomenų rinkinių metaduomenimis;4. Išbandytas visų atvirų duomenų portalo paslaugų veikimas;5. Įgyvendinta atvirų duomenų portalo integracija su ES atvirų duomenų portalu (www.europeandataportal.eu).


Viešoji įstaiga Kalvarijos pirminės sveikatos priežiūros centras

Tuberkulioze sergančių asmenų paslaugų prieinamumo gerinimas Kalvarijos savivaldybėje. Tikslas- mažinti Kalvarijos savivaldybės gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Taip pat bus siekiama užtikrinti priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiesiems pacientams, įgyvendinimą. Numatoma teikti maisto talonus tuberkulioze sergantiesiems pacientams.


Projekto „Amatų centro „Menų kalvė“ Druskininkuose įkūrimas“ metu planuojama sutvarkyti apleistą buvusios pirties pastatą, esantį adresu M.K. Čiurlionio g. 27, LT-66164 Druskininkai, jį pritaikant amatų, kultūros ir edukacinei veiklai. Atlikus pastato sutvarkymą bus  įrengtos  patalpos, kuriose galės veikti tapybos, tekstilės, keramikos, medžio drožybos, vitražo, kalvystės, vytelių pynimo, karpinių, akmentašystės, juvelyrikos dirbtuvės, galerija ir kitos ekspozicijų erdvės. Pastate bus įrengtos  būtinos (higienos, administracinės ir bendro naudojimo) patalpos, patalpose bus įrengti reikalingi baldai.Amatų centras sudarys sąlygas tautodailininkams, menininkams bei amatininkams susiburti po vienu stogu, kurti, organizuoti parodas ir pristatyti savo amatą visuomenei, vykdyti edukacines programas. Įgyvendinus projektą didės Druskininkų kurorte teikiamų laisvalaikio paslaugų spektras: amatininkai net tik rengtų parodas ir plenerus, bet ir pristatytų savo amatą visuomenei, vykdytų edukacines programas. Amatų centre būtų rengiamos edukacinės amatų programos vaikams ir jaunimui, organizuojamos parodos ir renginiai, pažintinės amato demonstravimo programos. Įrengus amatų centrą "Menų kalvė", didės Druskininkų kurorte teikiamų paslaugų įvairumas, bus sukurtos papildomos darbo vietos bei sudarytos sąlygos plėtoti smulkųjį ir vidutinį verslą.


Aktyvaus poilsio ir pramogų zonos sukūrimas Plungės m. M. Oginskio dvaro teritorijoje, prie autobusų stoties

Plungės rajono savivaldybės administracija

Projekto tikslas  - sudaryti palankias sąlygas paslaugų sektoriui, prisidėti prie gyvenimo kokybės ir aplinkos gerinimo Plungės mieste. Projekto uždavinys - atnaujinti Plungės miesto viešąsias erdves skirtas vietos bendruomenių poreikiams. Projekto įgyvendinimo metu Plungės M. Oginskio dvaro sodybos teritorijoje ir jos prieigose vietoje šiuo metu esančio stadiono numatoma sukurti aktyvaus laisvalaikio ir pramogų įvairaus amžiaus asmenims zoną, tuo tikslu  įrengiant: ramaus poilsio erdves: natūralų amfiteatrą, mini golfo aikštelę, vaikų žaidimo aikštelę, senjorų ramaus poilsio zoną; aktyvaus laisvalaikio erdvę, gimnastikos aikšteles su lauko treniruokliais, paplūdimio tinklinio aikštelę, pėsčiųjų-dviračių takus,  automobilių stovėjimo aikštelę, informacinius stendus, suoliukus, apšvietimą ir vaizdo kameras, o taip pat rekonstruojant ir įrengiant estradą su patalpomis bendruomenės veikloms vykdyti, sutvarkant teritoriją bei želdynus. Projekto nauda vietos bendruomenei ir tikslinėms grupėms - sudarytos sąlygos gyventojų užimtumui didėti, skatinama socialinė ir ekonominė plėtra.


Akademinio pripažinimo sistemos stiprinimas (KAPRIS-2)

KAPRIS-2 projektu numatyta vystyti su aukštuoju mokslu susijusių užsienio kvalifikacijų akademinio pripažinimo sistemą ir optimizuoti kvalifikacijų vertinimo procesą. To bus siekiama sukuriant ir (ar) įgyvendinant priemones, skirtas užtikrinti greitesnį kvalifikacijų vertinimo procesą bei su kvalifikacijomis susijusios informacijos teikimą ir gavimą, įdiegti automatinį kvalifikacijų pripažinimą. Taip pat sudarant geresnes sąlygas pripažinimą vykdančių institucijų bendradarbiavimui, visuomenės informuotumui apie sistemą. Projekto metu numatoma parengti 26 šalių švietimo sistemų aprašus, papildyti 3, jau parengtus šalių aprašus, nauja aktualia informacija, sukurti informacinę sistemą (elektroninę akademinio pripažinimo erdvę), paruošti aukštąsias mokyklas pripažinimo proceso įdiegimui, peržiūrėti ir patobulinti pripažinimo teisės turinčių aukštųjų mokyklų procesus, organizuoti aukštųjų mokyklų mokymus, parengti informacines priemones visuomenės informuotumo apie akademinio pripažinimo sistemą didinimui.


Logistikos paslaugų įmonės darbuotojų specifinių kompetencijų ugdymas

Uždaroji akcinė bendrovė "RABEN LIETUVA"

Pagrindinis projekto tikslas –  UAB "Raben Lietuva" darbuotojų specifinių kompetencijų ugdymas ir kvalifikacijos tobulinimas. Projekto įgyvendinimo rezultate bus pakelta 43 darbuotojų kvalifikacija, profesinių žinių ir gebėjimų lygis, ko pasekoje išaugs darbuotojų pasitenkinimas darbu, lojalumas darbovietei, pagerės teikiamų paslaugų kokybė, padidės įmonės konkurencingumas teigiamai įtakojantis pelno augimą.Projekto įgyvendinimo metu bus sukurtos 6 naujos darbo vietos.Projekto tinkamų finansuoti išlaidų suma - 96.046,07 Eur.Projekto trukmė - 36 mėn.


Šakių miesto su priemiesčiais bendrojo plano su GIS sistema koregavimas

Pasikeitus rajono plėtros tendencijoms, teisiniam plėtros reguliavimui Šakių rajono Bendrasis planas nebeatitinka dabarties poreikių ir yra keistinas. Šakių miesto su priemiesčiais bendrojo plano su GIS sistema sprendiniai (2013-03-28 TS Nr. T-106), susiję su kraštovaizdžiu ir gamtiniu karkasu yra netikslūs. Įgyvendinus projektą bus patikslinta gamtinio karkaso teritorija.


Automatizuota psichinių sutrikimų gydymo platforma

MB "Meditation power", vykdydama MTEP veiklas siekia sukurti pasaulio mastu unikalią automatizuotą psichinių sutrikimų gydymo platformą. Psichinių sutrikimų gydymo platforma, kuri suteikia informacinio pobūdžio vedamą kursą ir yra pasiekiama per išmaniuosius įrenginius, būtų didelį pasaulinį poveikį darantis išradimas. 76% negalavimus patriančių žmonių dalis, kurie nesikreipia į specialistus, savo terapiją galėtų pradėti internetu, išmaniųjų įrenginių pagalba. Tokia terapija prisidėtų prie psichinių sveikatos sutrikimų skaičiaus mažinimo visame pasaulyje, nes būtų patogi ir prisitaikanti prie skaitmenizacijos poveikių ir dabartinių vartotojų įpročių. Tiksliniai vartotojai – visi su psichiniais sutrikimais susiduriantys žmonės, kurių pagal statistinius duomenis yra daugiau nei 790 mln.


Smurtas artimoje aplinkoje: prevencija, apsauga, pagalba, bendradarbiavimas.

Projekto „Smurtas artimoje aplinkoje: prevencija, apsauga, pagalba, bendradarbiavimas“ tikslas - kelti visuomenės nepakantumą smurtui, skatinti smurto formų atpažinumą, tobulinti šioje srityje dirbančių darbuotojų profesinę kompetenciją tuo pačiu didinant pagalbos smurto aukoms prieinamumą bei kokybę. Projekto veiklos grindžiamos visuomenės apklausa dėl pagalbos teikimo galimybių bei moksliniu tyrimu dėl tokios pagalbos kokybės bei prieinamumo. Atsišvelgiant į esamą situaciją organizuojama informacinė kampanija, kurios uždavinys - kelti visuomenės nepakantumą smurtui, skatinti jo atpažinumą, keisti stereotipinį požiūrį į smurto aukas, viešinti specializuotos pagalbos centrų teikiamas pagalbą ir paslaugas smurto aukoms.  Siekiama padidinti smurto artimoje aplinkoje aukoms teikiamos pagalbos prieinamumą ir kokybę - organizuojami mokymai visų Lietuvos savivaldybių, valstybinių institucijų ir nevyriausybinių organizacijų darbuotojams, dirbantiems smurto artimoje aplinkoje problematikos srityje. Pagalbos smurto aukoms kokybei užtikrinti organizuojami specialūs mokymai bei supervizijo specializuotos pagalbos centrų darbuotojams.  Siekiant įvertinti teikiamos pagalbos smurtą artimoje aplinkoje patyrusiems asmenims kokybę bei prieinamumą ir parengti rekomendacijas dėl jų tobulinimo bus atliktos reprezentatyvios viešosios nuomonės apklausos ir mokslinis tyrimas. Taip pat rengiamos rekomendacijos dėl teikiamos pagalbos smurtą artimoje aplinkoje patyrusiems asmenims kokybės bei prieinamumo ir teikiamos SADM bei kitoms sinteresuotoms institucijoms.Viena kitą papildančios veiklos nuosekliai sieks pokyčio – išaugs visuomenės nepakantumas smurto artimoje aplinkoje araiškoms, iki 83 proc. padidės žinomumas apie teikiamą pagalbą smurto aukoms visuomenėje ir kils pagalbos kokybė bei pagalbos teikėjų kompetencijos.


UAB  „Vittamed“ siekia įgyvendinti projektą "Moksliniai tyrimai skirti inovatyvių neinvazinių neurodiagnostinių prietaisų kūrimui (BRAIN INTACT)", kurio tikslas  išvystyti išvystiti analogų pasaulyje neturinčius neurodiagnostikai skirtus  neinvazinius ultragarsnius medicininius prietaisus - intrakranijinio slėgio (ICP) matavimo įrangą ir realaus laiko smegenų kraujotakos autoreguliacijos (CA) stebėsenos įrangą. Projekto metu bus atliekami moksliniai tyrimai naujo įrenginio koncepcijai ir galutiniam produktui išvystyti.


Komunalinių atliekų rūšiuojamojo surinkimo infrastruktūros plėtra Šilutės rajono savivaldybėje

Šilutės rajono savivaldybės administracija

Planuojamo projekto veikla - Plėtoti komunalinių atliekų rūšiuojamojo surinkimo infrastruktūrą, rekonstruojant esamas ir įrengiant naujas komunalinių atliekų surinkimo aikšteles bei vykdyti kompostavimo priemonių individualioms valdoms plėtrą.Projekto metu planuojama įrengti naujas 52 konteinerių aikšteles (44 aikšteles  sudarys po 1 konteinerį 5 m3 talpos ( mišrioms komunalinėms atliekoms) ir 3 konteineriai po 3 m3  talpos ( antrinių žaliavų: popieriaus, stiklo, plastiko); 7 aikšteles sudarys 2 konteineriai po 5 m3  talpos ( mišrioms komunalinėms atliekoms)  ir 3 konteineriai po 3 m3   talpos ( antrinių žaliavų: popieriaus, stiklo, plastiko); 1 aikštelę sudarys 3 konteineriai po 5 m3  talpos (mišrioms komunalinėms atliekoms)  ir 3 konteineriai po 3 m3   talpos ( antrinių žaliavų: popieriaus, stiklo, plastiko)); 17 konteinerių aikštelių bus rekonstruotos  ir jose bus įrengiami po 3 konteinerius 3 m3 talpos antrinėms žaliavoms. Taip pat planuojama įsigyti 138 maisto atliekų konteinerius, bei 2000 vnt biologinių atliekų konteinerių individualioms valdoms.Projektu atnaujinant komunalinių atliekų infrastruktūrą bus užtikrintas viešosios paslaugos prieinamumas miesto ir kaimo gyventojams ir efektyvesnis bendras atliekų tvarkymo sistemos veikimas. Įrengtos naujos aptvertos konteinerių aikšteles padės sumažinti susikaupiančias bešeimininkes atliekas, padidins miesto ir rajono patrauklumą. Atskirai rakinamų mišrių komunalinių atliekų konteinerių sprendinys yra tikslingas, siekiant įdiegti dvinarę atliekų tvarkymo sistemą.


Pasvalio rajono bendruomeniniai šeimos namai

Pasvalio rajono savivaldybės administracija

Projektas atitinka Pasvalio rajono savivaldybės strateginio plėtros iki 2020 metų plano vieną iš prioritetinių sričių – žmogiškųjų išteklių ir socialinės gerovės plėtra. Plane iškeltas uždavinys – teikti gyventojams poreikius atitinkančias socialines paslaugas, mažinti socialinę atskirtį, nes rajone ryškiai atsiskleidžia ekonominės padėties kaitos reiškiniai: nedarbas, migracija, gana didelis socialinių paslaugų gavėjų skaičius, nepakankamas vaikų ir jaunimo užimtumo užtikrinimas, augantis tėvų, kuriems trūksta tėvystės gebėjimų auklėjant ir ugdant vaikus, skaičius, didėja šeimų, kurioms reikalinga pagalba dėl sutrikusių santykių šeimoje, didelis socialinės rizikos šeimų skaičius. Kompleksiškai teikiamų paslaugų šeimai, kad galėtume tinkamai spręsti šeimoms iškylančias problemas, rajone nėra.Tikslinė grupė:  šeimos, turinčios sunkumų (nedarbas, liga, krizė). Atsižvelgiant į minėtas aplinkybes, rajono šeimoms svarbu pasiūlyti ir suteikti kompleksines paslaugas, siekti įgalinti šeimas, kol dar nėra iškilusios problemos arba kol šeimos ir darbo įsipareigojimų derinimo, vaikų priežiūros, tarpusavio santykių šeimoje problemos dar nėra įsisenėjusios, kad galima būtų išvengti su minėtomis problemomis susijusios bedarbystės, skurdo, vaikų nepriežiūros.Kad paslaugos šeimai būtų teikiamos kompleksiškai, lanksčiai, racionaliai naudojant turimus išteklius, planuojame teikti šias paslaugas: pozityvios tėvystės mokymus, psichosocialinę pagalbą, šeimos įgūdžių ugdymą ir sociokultūrines paslaugas, vaikų priežiūros paslaugas, pavėžėjimo paslaugą, potencialios tikslinės grupės informavimo, konsultavimo apie kompleksiškai teikiamas paslaugas šeimai. Taip pat bus teikiamos asmeninio asistento paslaugos neįgaliesiems.


Kraujotakos sistemos ligų gydymo ir diagnostikos paslaugų infrastruktūros gerinimas Kauno klinikose

Lietuvos sveikatos mokslų universiteto ligoninė Kauno klinikos

Projektu siekiama pagerinti ankstyvą kraujotakos sutrikimų diagnostiką, išeminės širdies ligos ir didelės kardiovaskulinės rizikos pacientų atranką, užtikrinti šiuolaikinius standartus atitinkantį išeminės širdies ligos ir miokardo infarkto gydymą ne tik tikslinių teritorijų, Kauno miesto, bet ir visos šalies gyventojams, tuo prisidedant prie efektyvios ir savalaikės pagalbos ištiktiesiems miokardo infarkto sistemos plėtros Lietuvoje, siekiant mažinti sveikatos priežiūros netolygumus bei sergamumo, mirtingumo, mirštamumo ir ilgalaikio neįgalumo rodiklius. Projekto vykdytojas yra viena pagrindinių Lietuvos ligoninių, kurioje gydomi pacientai iš visos Lietuvos. Šiuo metu turima medicininė įranga yra nepakankama, dalis įrangos susidėvėjusi, patalpos neatitinka keliamų reikalavimų, todėl yra apribojamas paslaugų teikimas ir kokybė. Projekto metu investuojama į išeminės širdies ligos, ypatingai miokardo infarkto diagnostikai, gydymui bei gydymo efektyvumo monitoravimui skirtos naujos medicininės įrangos įsigijimą bei patalpų rekonstrukciją. Atnaujinta medicininė įranga leis pagerinti specializuotos kardiologinės pagalbos (susijusios su širdies ir kraujagyslių ligų diagnostika) prieinamumą Kauno klinikose iš tikslinių teritorijų ir kitų savivaldybių atvykstantiems pacientams, sumažins sudėtingų tyrimų kartojimo dažnį, eiles pas specialistus bei eiles instrumentiniams tyrimams, paspartins detalų ištyrimą, taip pat padės išvengti pirminių ir pakartotinių hospitalizavimų, leis sumažinti kraujotakos ligų paūmėjimų bei jų komplikacijų dažnį, padės sumažinti stacionare gydomų pacientų skaičių, kuriems paslaugos bus suteikiamos ambulatoriškai, turėtų sutrumpėti gydymo stacionare trukmė. Dalies Kauno klinikų patalpų modernizavimas leis užtikrinti sanitarinį-epidemiologinį ir higienos normas atitinkantį rėžimą. Atnaujintų patalpų dėka padidės pacientų pasitenkinimas ligoninės aplinka, pagerės jų psichologinė būklė, pagerės personalo darbo ir poilsio sąlygos.


„Brexit’o“ pasekmėms švelninti skirtų priemonių įgyvendinimas, siekiant tolesnio ekonominio bendradarbiavimo Jungtinės Karalystės rinkoje

Projekto tikslas - prisidėti prie eksporto plėtros galimybių  JK rinkoje, siekiant švelninti Brexit sukeltas neigiamas ekonomines pasekmes. Projekto įgyvendinimo metu planuojama sukurti vieno langelio principu veikiantį informacinį centrą, teikiantį informavimo ir konsultavimo paslaugas Lietuvos verslo įmonėms prekybai JK rinkoje. Lietuvos verslo įmonės turės galimybę:-  naudotis informaciniu langeliu, kuriame per sukurtą tarpinstitucinį kontaktų tinklą bus teikiama informacija apie reikalavimus eksportuojamų į JK prekių/paslaugų ženklinimui ir sertifikavimui, licencijavimui ir atitikimui kitoms reglamentavimo taisyklėms;- stebėti ir analizuoti JK rinkos tendencijas, įsivertinti pokyčių reikšmę konkrečiam sektoriui;- konsultuotis su Lietuvos ir užsienio ekspertais, kurie įvertinus konkrečios įmonės poreikius, suteiks informaciją ir/ar nukreips į kompetentingas institucijas, taip pat suteiks galimybę konsultuotis su atitinkamos srities ekspertais JK rinkoje dėl dokumentų parengimo, forminimo ir reikalavimų identifikavimo.- konsultuotis su Lietuvos ir/ar užsienio ekspertais e-komercijos vykdymui JK rinkoje;- atrinktos įmonės turės galimybę dalyvauti tarptautiniame renginyje JK rinkoje. Projekto dėka bus užtikrinta efektyvi informacijos sklaida bei sudaromos palankesnės sąlygos Lietuvos įmonėms įvykdyti naujus po Brexit atsiradusius produktų sertifikavimo, ženklinimo, žymėjimo, licencijavimo ir kitus produktų adaptacijos reikalavimus prekybai JK rinkoje.


Edukacinių erdvių sukūrimas Šilutės r. Vainuto gimnazijoje

Planuojama projekto veikla – sukurti Šilutės r. Vainuto gimnazijoje modernias kūrybiškumą skatinančias edukacines erdves, pritaikant idėjas, pateiktas mokyklų edukacinių erdvių atnaujinimo (modernizavimo) projektiniuose pasiūlymuose, parengtuose įgyvendinant projektą „Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“ (Nr. 09.1.3-CPVA-V-704-01-0001). Šias erdves planuojama sukurti mokyklos I-ojo aukšto dalies bendrojo naudojimo patalpose (hole, koridoriuose, rūbinėje, valgykloje, laiptinėje) ir II-ojo aukšto bendrojo naudojimo patalpose (koridoriuje).Sėkmingai įgyvendinus projektą bus sukurtos modernios, kūrybiškumą skatinančios edukacinės erdvės, kurios bus nevaržančios, atviros, komfortiškos, estetiškos, funkcionalios ir esant poreikiui lengvai pertvarkomos, aprūpintos baldais, įranga, kūrybos, vaizdinėmis priemonėmis. Šių priemonių dėka bus sukuriamos erdvės kokybiškam ugdymui (si), sudarant galimybes vaikams dirbti grupėmis ar individualiai.


Turizmo informacinės infrastruktūros sukūrimas ir pritaikymas neįgaliųjų poreikiams Kretingos rajono ir Palangos miesto savivaldybėse

Kretingos rajono savivaldybės administracija

Kretingos rajono ir Palangos miesto savivaldybėse turizmo ženklinimo infrastruktūra yra nepritaikyta neįgaliesiems. Stendai, žemėlapiai yra nepatogūs naudotis regos ir judėjimo negalią turintiems asmenims, nėra informacijos įgarsinimo sistemų, nukreipiamųjų ženklų ir kitų priemonių, kurios sudarytų sąlygas patogiai keliauti specialiųjų poreikių turintiems asmenims. Nors neįgalieji nėra didžiąją turistų dalį sudaranti turistų grupė, tačiau turistinių objektų ženklinimas turi būti pritaikytas ir lengvai pasiekiamas visoms visuomenės grupėms. Kretingos rajono ir Palangos miesto savivaldybių administracijos bendradarbiauja šiame projekte, siekdamos sukurti turizmo informacinę infrastruktūrą, pritaikytą neįgaliesiems.Projekto metu planuojama įrengti tokias ženklinimo priemones, kurios palengvintų turizmo objektų pasiekiamumą ir pažinimą regos ir judėjimo negalią turintiems asmenims: informaciniai stendai su Brailio raštu ir bareljefinėmis plokštėmis, taktiliniai žemėlapiai, nukreipiamieji ženklai, infoterminalai ir informacijos įgarsinimo priemonės. Projektu siekiama įrengti 47 ženklinimo priemones, pritaikytas neįgaliesiems, Palangos miesto ir Kretingos rajono savivaldybėse.